Ҳаётимга Рамазон кириб келган йил\n15:30 / 01 май 525 pdf Ўқиш режими + -\nЭсимда 9 ёшли қиз эдим. Ҳовлида кўпчилик турар эдик. Кекса бобом, момом ва амакиларим оиласи билан ҳамда аммаларим. Невара қиз бўлганим учун уйнинг катта-кичиги мени қаттиқ эркалатишарди. Биз томонларда айниқса, аммалар ака-уканинг қизларини ўзлари катта қилишар ҳозиргача бу анъана давом этиб келади. Аммаларим билан ухлаш учун ота-онамга ҳархашалик қилиб қочиб кетардим. Бирин-кетин унаштирилган аммалар негадир эрталабгача қандайдир кинолар кўришар, гоҳ кулишар, гоҳ рақсга тушар, гоҳ эса тўйиб йиғлашар эди. Менга қизиғи эса кичкина ойнадан келадиган ўзимга тегишли ширинликлар эди. Ҳар хил сақич, писта ширинликлар сабаб ҳар куни аммаларим билан ётишга баҳоналар қилардим. Бора-бора бу одатга айланди.\nОдатий кунларнинг бирида ҳаётимда гўзал бир бурилиш бўлди. Эсимда, ҳинд киноси салкам тонгача бўлди. Қишнинг аёзли кунлари эди. Аммаларим кино таъсирида бири печкага ўт ёқар, бири эса қўшнидан олиб чиқилган сутни ширчой қилди. Новвотли дамлама ҳам қилиб бўлгандики эшикдан момом кириб келди. Ўзига мўъжазгина қилиб ёзилган дастурхонга ўтириб овқатландилар. Ҳали қуёш чиқмасдан бир ўзи овқатлангани учун мен ҳайрон қолдим. Аммаларим эса бир-бирининг пинжига кириб шивирлашарди. Овқатланиб бўлган момом узун дуо қилдилар ва уйнинг тўрига ўтиб ғалати ҳаракатлар қилди. Мен бунақа ишни биринчи кўришим эди. Гоҳ ўтирар гоҳ бошини қандайдир оқ матога теккизар эди. Негадир менга шу жойи ёқди.\n«Ҳозир икки ёшли қизим намоз ўқисам айланиб ўйнаб юради лекин, сажда қилаётганимда келиб бирга сажда қилади». Ҳатто ёш болалар ақлсиз руҳи билан Аллоҳга сиғинишни яхши кўради. Мен ҳам ўша вақтлари биринчи кўрган бу ишимни роса кўп такрорлардим. Ҳамма жойда қилгим келаверарди. Негадир шу ишни қилсам ширин бир нарса юрагимга кирар жуда-жуда ёқимли эди. Қанчалар ёқимли эканлигини таърифлаш учун ҳали-ҳануз сўз тополмаганман. Момом ўша вақтда намоз ўқиганини кейинчалик билган бўлсамда аммо ҳалигача саждани яхши кўраман. Хуллас ўша кундан кейин бу иш ҳар куни такрорланарди. Гоҳида ухлаб қолиб гоҳида мудраб момомнинг ҳаракатларини кузатар эдим. Момом жисмонан бақувват чиройли сўзлари адл ҳаракатчан аёл эди. Кун бўйи ҳеч нима емасдан кечга бориб бир коса сув ичардилар ва бироздан кейин овқатланар эдилар. 9 ёшли қиз аллақачон мактабдаги дугоналаримдан аммаларимнинг саҳарлик, ифторлик деган сўзларидан эрта тонгда бизни хонага келиб овқатланиши сабаби рўза тутганларини билиб олгандим.\nЧамаси бир ҳафта ўтгандан сўнг секингина момомнинг олдига бориб мен ҳам сиз билан овқатланаман дедим. Момом новвот дамлама ичгинг келдими деб кулиб қўйдилар, шу-шу улар нима қилсалар мен ҳам шу ишни қилдим. Ўзимча рўза тутдим. Қўшнидан келтириладиган ярим литр сут бир литрга айланди. Лекин кундузлари хоҳлаганча сув ичиб юрардим. Мактаб буфетида кўзимга яхши кўринган ҳамма нарсани паққос туширардим. Момом эса бир кулиб бир жаҳл қилиб менга рўзада кун бўйи ҳеч нарса ейилмайди деб танбеҳ берардилар. Бола эмасманми бир кун ёки ярим кун ҳеч нарса емасдим лекин яна эсимдан чиқиб кетарди.\nХуллас, ўйин рўзам тугаши арафасида ҳовлимиз одамга тўлди. Ҳар доимгидек кўпроқ ва тансиқроқ таомлар пиширилди. Катталар шу куни ифторлик дейишди. Бир уй хотин халажнинг ичида менинг ўйин рўзам роса кулгу бўлди. Дахлизда болаларга ёзилган дастурхон атрофида нишолда ялар эканман, ичкаридан бошқача қўшиқ янграй бошлади. Аммаларимнинг ҳиндча киноси бошландими деб эшикка боқдим, аммо телевизор ўчиқ эди. Қўшиқ шунчалик ёқимли эдики, қўшиқчи кимлигини билиш учун роса мўраладим, бироқ ичкарига фақат рўза тутганлар ифторлик учун киришган эди. Ичимда бир мунг эригандек бўлди. Ҳеч қачон эшитмаганим бу қўшиқ мусиқа чалинмаса ҳам шунчалар ёқимли эдики, ҳеч қачон тугамаслигини хоҳлардим. Қўшиқчи аёл охирида «Адият» деб тугатилганини эслаб қолдим. Кўп ҳаракат қилсам ҳам қўшиқчи кимлигини билолмадим. Негаки экранда кўрган қўшиқчиларимга уйдан чиққан ҳеч бир аёл ўхшамасди.\nЭртаси куни мактабда магнитафони бор дугоналаримдан Адият деган қўшиғинг борми, ким айтган деб роса суриштирдим. Аммо билолмадим. Бир ҳафталар ўзимча адият деб хиргойи қилиб юрдим. Рўза тугаб одатий кунлар бошланди. Момом ҳам овқатлангани бизни хонага келмай қўйди. Ётиб турадиган аммаларимни гоҳида бобомнинг олдига келганларида кўзим тушиб қолар, шунда бояги қўшиқ ёдимга тушар, эслаш учун диққатимни роса жамлаб кўзимни юмиб олардим. Роппа-роса бир йилдан кейин анчайин катта қиз бўлиб қолганман. Энди момомнинг ғалати ҳаракатлари намоз деб аталишини Аллоҳга ўқилишини болалик тасаввурим билан қисман биламан.\nУйимизнинг катталари тилига яна рўза сўзи тушиб қолди. Мен ҳам азборойи ўша қўшиқчини кўриш, ўша ёқимли сўзларни эшитиш учун яна момом билан рўза тутдим. Бу сафар юракдан қийналсам ҳам ҳамма нафсимни енгдим. Жуда қийналсам ҳам очмадим. Дадам ҳали ёш, деб жаҳл қилдилар. Бобомнинг раҳми келди, аммо очмадим. Негаки ўша қўшиқни яна эшитгим келарди. Фақат 2 кун кетма-кет мактабда билмасдан очиб қўйдим. Уйга келиб роса йиғлаганимни кўрган момом «иккаламиз бирдек қарз бўлибмиз, қазойимизни бирга тутамиз» деб овутдилар. Хурсанд бўлиб рўза тутишда давом этдим. Мен кутган кун ҳам келди. Бу сафар ўйинқароқ бола эмас ифторлик қилаётганлар орасида ўтирдим. Негадир ҳамма менга бошқача қарарди. Момом фахрланиб сабрли эканим, қийналганимдан мактабга боролмай қолсам ҳам рўзамни очмаганлигим, атиги икки кун қарз бўлганлигимни кўп гапирдилар.\nДаврада аёллар кўп эмас қизлар ҳам деярли йўқ. Мендан 3 ёшлар катта иккита опа-сингил бор эди холос. Билсам, у вақтларда мустақилликнинг дастлабки йиллари бўлгани учун диний тарбиялар маълум бир оилалардагина сақланиб қолган экан. Саноқли аёлларнинг қайси бири қўшиқчи эканлиги мени тинч қўймасди. Икки опа-сингил ҳам қўшиқчига ўхшамасди. Овқатланиб бўлгач уйнинг тўрида ўтирган аёл қўлларини кўкка кўтарди, узоқ дуо қилгач мени бир йил тушларимга кирган ҳар жойда эшитишни хоҳлаганим, бир йил излаганим ўша овоз қўшиқ айтила бошлади. Орасида Адият ҳам деди, яна Фалақ, Ёсин деди, Муҳаммад соллаллоҳу алайҳи васаллам деган исмни кўп такрорлади. Негадир юзим қизиб кетди. Кўзларимдан бир икки томчи ёш ҳам чиқди. Аммо ҳеч ким кўрмади. Негаки, қўшиқ шунчаки ёқимли эканлигидан ҳамма ерга тикилиб тебранар эди. Қўшиқчи аёл 50 ёшлар чамаси бўлса ҳам юзи оппоқ қандайдир нурли эди. Уни қишлоғимизда биринчи кўришим. Сабаби янги қўшиқчи деб ўйлаганман. Кейин билсам у аёл кўчага кам чиқар, кўпроқ вақтини ибодатга бағишлар экан. Ифторлик тугаб ҳамма уйига тарқалди. Аммо ўша куни мен бошқача ухладим ва бошқача уйғондим. Унинг айтган қўшиқлари аслида Аллоҳнинг китобидаги суралар эканлигини, уни чиройли ўқиган аёл қўшиқчи эмас қория деб аталишини барча-барчаси ҳақида шу кундан бошлаб момомдан қисман сабоқ олдим.\nБугун мохи Рамазонда саҳарлик қила туриб ёдимга тушган ушбу кичкина воқеа ҳаётимга ҳамма яхшиликлардан энг олдин кириб келган энг чиройли яхшилик эди. Қолган ҳамма яхши ва чиройли чизиқлар унинг давомидан чизиляпти. Ўша йилги Рамазон ҳалигача ҳаётимнинг энг ёрқин нуқтаси бўлиб умримни ва атрофимни ёритиб турибди. Бугун сизга ҳам энг яхши кўрган сурам «Адият» сурасини илиндим. Мен англаган ҳақиқат сураларда қуёш тафтиданда иссиқроқ тафт, энг ёрқин юлдузданда ёруғроқ нур бор. Ўқиганда баландроқ ўқинг, уйингиздаги атрофингиздаги ҳамма-ҳамманинг мен каби қалби эрисин, дили ёришсин.\nРамазон муборак бўлсин!\n13:30 / 01 май 767\nРамазоннинг 41 фазилати (тўққизинчи мақола)\n17:50 / 01 май 263\n676 09:10 / 28.09.2019\nЗардўштлар далилингиз қани? Бизни эшитинг!\nОхирги кунларда ижтимоий тармоқларда зардўштийлик динини илгари сураётган кишиларни кўп ўқияпмиз, уларнинг наздида барча мусулмонлар арабпарастлар экан, энг давоми...\n3152 11:00 / 30 март\nАллоҳ таоло Ўз Каломида бизларни намозга буюрди.Намозларни ва ўрта намозни муҳофаза этинг. Ва Аллоҳ учун чин дилдан, қўрқув ила қоим бўлинг Бақара сураси, давоми...\n1252 11:35 / 29.09.2019\nМуборак кеча фазилати\nНафсим деди борми экан, бизлар учун чексиз роҳатАқл деди имкони бор, айтай сенга қилсанг тоқат.Нафсим деди айта қол тез, етай унга бўлдим безор,Қайга бормай минг давоми...\n1218 23:45 / 19 май\n74 18:00 / 27 октябрь


ЎзА - “Ҳар куни беш минг қадам юрамиз”\n“Ҳар куни беш минг қадам юрамиз”\nТермиз шаҳридаги Санъат саройи боғида мазкур шиор остида эрталабки сайр ташкил этилди.\n– Куз фаслида турли касалликлар қўзғалишини кўпчилигимиз яхши биламиз, – дейди Термиз шаҳар жисмоний тарбия ва спорт бўлими бошлиғи Илҳом Абсаттаров. – Бу мавсумда жисмоний фаоллик, тўғри овқатланиш ва соғлом турмуш тарзига қатъий амал қилиш инсон саломатлигини мустаҳкамлаб, касалликларни четлаб ўтишга кўмаклашади. Мазкур тадбир доирасида ҳамкорларимиз билан тоза ҳавода эрталабки сайр қилишга аҳоли кенг қатламларини жалб этишни мақсад қилиб олганмиз. Шу боис ҳар куни эрта тонгда юмшатилган карантин талабларига қатъий риоя этган ҳолда енгил жисмоний тарбия машқларини бажариб, сўлим боғда эркин сайр қилишни йўлга қўйдик. Бу жараёнда сафларимиз кун сайин кенгайиб боришига ишончимиз комил.\n– Аслида инсон учун тонгги сайр ва енгил бадантарбия машқлари фасл танламайди, – дейди вилоят маҳалла ва оилани қўллаб-қувватлаш бошқармаси бошлиғи ўринбосари, сенатор Орзиқул Соатов. – Мана, ёшим саксонда бўлди. Кўп йиллардан буён эрталабки тоза ҳавода юришни одат қилиб олганман. Бунга тенгқурларимни ҳам жалб этганман. Тонгда сайр қилиб, тоза ҳавода бир пас гурунг қиламиз. Ёшлик даврларимизни эслаб, кайфиятимизни кўтарамиз. Руҳан тетиклашамиз. Шу боис ҳамиша тетик бўлиб юраман. Узоқ умр кўриш сирини сўраган ёшларга жисмоний фаоллик, тўғри овқатланиш ва алкогол ичимлик, тамаки маҳсулотларини истеъмол қилиш каби зарарли одатлардан тийилишда, дея баралла айтаман.\nХ. МАМАТРАЙИМОВ, Ж.Қўзимуродов (сурат), ЎзА


«Миллий тикланиш» партияси раҳбари ёш депутатнинг...\n26.06.2019 10:01 0 3137\nТошкент вилояти Бўстонлиқ тумани Халқ депутатлари кенгаши депутати К.Дусовнинг ижтимоий тармоқларда кенг муҳокамага сабаб бўлаётган аёллар ва ёшлар масаласидаги шахсий фикрларини қоралайман, деб ёзади «Миллий тикланиш» партияси раҳбари Алишер Қодиров.\nЭълон қилинган постлар унинг шахсий фикрлари бўлиб, ушбу фикрлар «Миллий тикланиш» демократик партиясининг мақсад ва ғояларига тамоман зиддир.\nПартия аёллар ва ёшларни жамиятимизнинг энг фаол қатлами сифатида кўради ва уларга таянади. Тайёрлаш жараёни кетаётган партиянинг сайловолди дастурида аёлларга янада қулайроқ меҳнат ва турмуш шароитлари яратиш, халқнинг дардини чуқурроқ ҳис қиладиган қатлам сифатида партия фаолиятига кенгроқ жалб қилишга алоҳида эътибор қаратилмоқда.\nШу билан бирга, янги талаблар ва кенг ваколатларга эга бўладиган маҳаллий кенгашларга партия томонидан таклиф этиладиган номзодларнинг тафаккур салоҳияти ва дунёқарашини жиддий таҳлил қилиш ишлари янада кучайтирилади, дейди Алишер Қодиров.\nдепутат Алишер Қодиров Миллий тикланиш


Тошкент, Ўзбекистон (UzDaily.uz) -- 2015 йил Наманган вилоятида ялпи ҳудудий маҳсулот ҳажми 8,7 фоиз, саноат маҳсулотлари ишлаб чиқариш 14, қишлоқ хўжалиги маҳсулотлари етиштириш 5,9, капитал қўйилмалар 5,9, қурилиш-монтаж ишлари 11,1, чакана савдо айланмаси 12,9, жами хизматлар кўлами 13,2 фоиз ўсди.\nШунингдек, 1650 дан ортиқ янги кичик бизнес субъекти ташкил этилиб, уларнинг умумий сони 15 минг 731 тага, вилоят ялпи ҳудудий маҳсулотидаги улуши 80,2 фоизга, саноатдаги улуши эса 61,9 фоизга етди. 70 га яқин корхона томонидан 127,8 миллион долларлик маҳсулот ва хизматлар экспорт қилинди.\nХусусий мулк, кичик бизнес ва хусусий тадбиркорлик субъектларига тижорат банклари томонидан 504 миллиард сўмдан зиёд кредит маблағлари ажратилди.\nБюджет маблағлари ҳисобидан 88 миллиард сўмлик қурилиш-монтаж ишлари бажарилди. Жумладан, 5 соғлиқни сақлаш муассасаси, 19 умумтаълим мактаби, 8 касб-ҳунар коллежи, 16 болалар спорти иншооти, жами 89 ижтимоий объект қурилиб, фойдаланишга топширилди. 34 қишлоқ аҳоли пунктида тоза ичимлик суви таъминоти яхшиланди.\nНамунавий лойиҳа асосида 25 массивда 848 замонавий уй-жой барпо этилиб, ушбу ҳудудларда 52,6 километр ичимлик суви, 19,2 километр электр, 21,6 километрлик газ тармоғи тортилди. 27,8 километр ички йўллар қурилди.\nЕрдан самарали фойдаланмаётган 1 минг 987 фермер хўжалиги негизида ер майдонини мақбуллаштириш асосида 3 минг 775 янги фермер хўжалиги ташкил этилди.\nВилоятда бандлик дастури ижросини таъминлаш, хусусан, касб-ҳунар коллежлари битирувчиларини ишга жойлаштириш масаласига алоҳида эътибор қаратилди. Ҳисобот даврида 75 мингдан ортиқ янги иш ўрни яратилди. Доимий иш билан таъминланганларнинг 39 минг 600 дан зиёди коллеж битирувчиларидир.\n“Кексаларни эъзозлаш йили” Давлат дастури доирасида белгиланган чора-тадбирлар ижросига 234 миллиард сўмдан ортиқ маблағ йўналтирилди.


“ОЛТИН БАЛИҚ”ҚА ҲАМ ОСОН ЭМАС... » Иштихон овози газетаси\nМақола аввалида муаллиф сифатида бир гапни алоҳида эътироф этишим жоиз. Қуйида баён этаётган фикрларим билан ҳеч кимга даъво ёки иддао қилиш ниятим йўқ. Бу фикрлар қалбимда шунчаки ўз-ўзидан пайдо бўлмади. Кундалик воқеа-ҳодисаларни кузатиб, жараёнларда гувоҳ бўлганим анчайин ноқулай ҳолатлар туфайли хаёлимда туғён урган эътирозлар мени мана шу фикрларни сиз билан ўртоқлашишга даъват этди...\nМуҳтарам Президентимиз ташаббуси билан халқимизнинг турмуш фаровонлигини ошириш, аҳолининг ижтимоий кўмакка муҳтож қатламини қўллаб-қувватлаш, ёрдам кўрсатиш давлат аҳамиятидаги долзарб вазифа қилиб белгиланди. Жойлардаги Халқ қабулхоналари, махсус веб-сайт ва ишонч телефонлари орқали ҳамюртларимизни давлатимиз раҳбарининг шахсан ўзлари тингламоқда. Ишлайман деганга имтиёзлар яратилаётир, моддий, маънавий ҳатто амалий ёрдам кўрсатилаяпти. Бир сўз билан айтганда, бугун фуқаролар ва давлат ўртасида ҳеч бир тўсиқ йўқ, Бу эътибор ва ҳурмат аслида ҳар биримизни эртанги кунга ишонч билан яшашга, қалбимизда янги-янги режалар тузиб олға интилишга даъват этиши жоиз.\nЭътироф этиш лозимки, ана шу эътибордан илҳомланган ҳолда турли соҳаларда катта-катта ишларга қўл уриб ҳам оиласи ҳам давлатимиз корига яраётган юртдошларимиз кўп. Ўзбек тадбиркори бугун дунёнинг етакчи мамлакатларидаги ишбилармонлар билан ҳамкорликни йўлга қўяётир. Она заминнинг нариги четидаги аҳоли дастурхонига Ўзбекистон тупроғида етиштирилган ноз-неъматлар етказиб берилаяпти. Бундай инсонларнинг ишларини кузатиб, қўлга киритаётган ютуқларидан қувониб “Отангизга балли!” дегингиз келади.\nСайёр қабулларда эса имконияти чекланган, оила тебратишга қайсидир сабаблар монелик қилаётган ёки ўз ишини ташкил этишда бирламчи ёрдамга ўта муҳтож кишиларнинг муаммолари ҳал этилса, ёш тадбиркорларга мадад берилса яхши эди.\nЛекин шундай жаннатмонанд юртда яшаб, билагида кучи, қўлида имкони бўла туриб сайёр қабулларнинг ҳеч бирини канда қилмайдиган устомонлар ҳам йўқ эмас-да! Ҳатто, қаерда, қачон ва қайси масъул раҳбарнинг қабули бор эканлигини аниқлаб, ўзи каби “мижозлар”ни эргаштириб ушбу манзилларга ташриф буюрадиган, агар талаби қондирилмаса янада “юқори”роққа югурадиганларга нима дейсиз?!\n- Жўжа бирдек жонмиз, - деди сайёр қабулларнинг бирида олтмиш ёшларга кирган бир отахон.- Тўрт ўғлим ишсиз, келинларим рўзғор билан банд. Уй қуриш, чала иморатимизнинг томини шиферлаш керак, ёрдам берсангиз...\nСуҳбатда аён бўлишича, ўғилларда уй қуриш учун 12 сотихдан томорқа ери мавжуд, ўзлари соғлом. Аслида бундай ўғиллари бор ота-она уй қуришнинг ташвишини қилиш эмас, фарзандлар ардоғида, набиралар қуршовида иззат топиб яшашга лойиқдирлар. Агар ўттиз ёшга қадар бир касб-ҳунарнинг бошини тутмаган, иморат қуриб, ёлчитиб оила тебратишга қурби етмайдиган ўғилнинг шароити четдан берилган ёрдам билан ўнгланиши қийин. Яқин-яқинларгача йиллар давомида етишмовчиликлар аримайдиган оилаларни кузатиб ажабланар, уларга ачинардим. Энди билсам, ҳаммаси ҳаракатга боғлиқ экан. Оилада бирлик, ҳамжиҳатлик билан олдинга қараб интилиш бўлмаса, у инқирозга юз тутаверади. Ёрдам, ҳимоя ва мадад эса абадий эмас. Ахир “Қўлдан берганга қўш тўймас” деган гап бекорга айтилмаган. Давлат ҳам кўрсатилган ёрдамдан унумли фойдаланган, уни оилага қўшимча даромад келтирадиган ишларга йўналтира биладиган одамларни қўлласа фойдалироқ бўлади.\nШу ўринда бир гап, рус халқ оғзаки ижодининг машҳур намуналаридан бири бўлган “Балиқчи ва балиқ ҳақида эртак”ни ҳаммамиз яхши кўриб ўқиганмиз. Ана шу эртак асосидаги мультфильмни нафақат болажонлар, балки биз катталар ҳам томоша қилиб зерикмаймиз. Масъул раҳбарларнинг сайёр қабулидаги айрим мурожаатларни тинглаганимда ҳар гал ана шу эртак ёдимга тушади. Чол кампирининг истакларидан қанчалик хижолат тортмасин, унинг истакларини олтин балиққа етказади. Хоҳиш-истакларнинг кўлами эса ортиб бораверади ва бундан нафақат балиқ, балки уммон ҳам жунбушга келади. Ахир, олтин балиққа ҳам осон тутиб бўлмайди! Тўғри, бу бир эртак. Лекин ҳар қандай бадиий асар каби унинг ғояси ҳам ҳаётдан олинган, буни унутмаслик керак.\nДавлат –меҳнатсевар халқи билан қудратлидир. Ўтган йигирма саккиз йил ичида юртимизда кузатилган ўзгаришларнинг барчаси шу мамлакат халқи меҳнатининг самарасидир. Ҳали қилиниши лозим бўлган ишлар жуда кўп. Давлат хазинасини бойитиши лозим бўлган соҳаларнинг тўла фойда билан ишлашини таъминлаш учун ҳали йиллар ва катта меҳнат керак.\n…Бир вақтлар ночоргина оиламизда нимадир етишмай қолса, онам раҳматлик қўшнидан сўрашдан аввал уйдаги имкониятларни назардан ўтказарди. “Бировдан олсанг қарз-да, болам, қарз ёмон!”- деб қўярдилар секингина. Ана шу сўзлар мағзини энди англаётгандекман. Демак, “Бер!” деб талаб қилишдан аввал, ўз имкониятларимизни чамалаб кўрайлик. Имкон қадар ўз кучимизга таянганимиз, фарзандларимизни меҳнатга ўргатганимиз маъқул. Бу билан аввало, ёруғ юз билан яшашга эришамиз. Қолаверса, боқимандаликдек зарарли иллат авлодларимизга ўтмайди, бу эса оилага роҳат келтиради.


Жаҳон банки мигрантлар пул ўтказмалари орқали қашшоқликни камайтириш ҳақида гапирди\n15 Oktabr 21:30 / Published in Иқтисодиёт\nЖаҳон банкининг хабар беришича, Марказий Осиёнинг бир қанча мамлакатларида қашшоқликни камайтириш меҳнат муҳожирларининг пул ўтказмаларига боғлиқ.\nЖаҳон банки (ЖБ) иқтисодчилари «Марказий Осиёда пандемия ва қашшоқлик муаммоларини бартараф этиш» минтақавий онлайн-брифингида Марказий Осиё мамлакатлари пандемиядан олдинги қашшоқликни камайтириш даражаларига қайтишлари мумкин.\nШу билан бирга, агар улар тўғри давлат сиёсати олиб борилса, бунга йул қўйишади.\n«Юқори инфляция ва эмлаш даражаси паст бўлган шароитда, аҳолининг камбағал ва энг заиф қатламлари озиқ-овқат маҳсулотларининг етишмаслигидан, ноаниқликдан ва бандлик имкониятларининг чекланишидан азият чекмоқда, бу айниқса минтақадаги аёлларга салбий таъсир кўрсатмоқда», — таъкидлади ЖБ мутахассислари.\nЖаҳон банкининг Марказий Осиё бўйича катта иқтисодчиси Уилл Сейцнинг таъкидлашича, миграция ва пул ўтказмалари Тожикистон, Қирғизистон ва Ўзбекистонда қашшоқликни камайтиришнинг асосий омиллари ҳисобланади.\nTagged under: ЖАҲОН БАНКИ, КАМАЙТИРИШ, ҚАШШОҚЛИК\nЎзбекистонда 2021-йилда 2,5 миллион тонна картошка етиштирилди


«Коронавирусга сизни бошқаришига имкон берманг» – Трамп касалхонадан чиқди » Ўзбекистон янгиликлари – Zamin.uz\n, 18 2021, 07:09\n06 окт, 10:40 1 625 Дунё\nБу АҚШ етакчисининг коронавирус юқтирганидан кейинги учинчи видеомурожаати бўлди. Бунгача у икки марта Уолтер Рид номидаги ҳарбий касалхонадан мурожаат йўллаганди. Трампда 2 октябрь куни коронавирус аниқланган ва у 3 кун давомида касалхонада бўлгач, яна Оқ уйга қайтди. У буткул тузалгунга қадар шифокорлар назоратида бўлади. Маълум бўлишича, Трамп 15 октябрь куни Жо Байден билан бўладиган навбатдаги дебатларда қатнашади.\n«Коронавирус нима эканини энди билдим» – Трамп вирус юқтирганидан сўнг иккинчи марта видеомурожаат йўллади 05 окт, 15:43\nТрамп ўзининг оғир аҳволдалигини рад этди (видео) 04 окт, 11:30\nБуюк Британия бош вазири Борис Жонсон касалхонадан чиқди 12 апр, 20:54\nТрамп АҚШдаги жуда арзон бензин учун «узр сўради» 22 ноя, 12:30


UzNews - Тошкентда имконияти чекланган қизни калтаклаган йигит терговдан қочди: унга нисбатан қидирув эълон қилинди — видео\n24 авг 2021, 11:35\nТошкентда имконияти чекланган қизни калтаклаган йигит терговдан қочди: унга нисбатан қидирув эълон қилинди — видео\nУ қизни урган ҳамда буни видеога олиб, интернетга тарқатган. Шаҳар ИИББ воқеага сабаб нима эканини маълум қилди.\nТошкент шаҳар ИИББ Матбуот хизматининг хабарига кўра, жорий йилнинг 20 август куни тахминан соат 07:30 да Чилонзор тумани “Шарқ” МФЙ ҳудудида имконияти чекланган, 2-гуруҳ ногирони 22 ёшли M.M.ва 2-гуруҳ ногирони сурхондарёлик 27 ёшли Ў.Х. ўртасида пул сабабли жанжал келиб чиққан. Натижада, қизга етказилган бадан шикастлари оғирлиги даражасини аниқлаш мақсадида суд-тиббий экспертиза тайинланган.\nАниқланишича, улар бир-бирлари билан интернет орқали танишиб, бир йилдан бери ўзаро алоқа қилиб юрган.\nШундан сўнг, Чилонзорда имконияти чекланган бир гуруҳ йигитлар тил бириктириб, қизни калтаклаган Ў.Х.ни топиб, уни дўппослашган.\nҲолат юзасидан Ў.Х.га нисбатан ЖКнинг 277-моддаси (безорилик) билан жиноят иши қўзғатилаган. Аммо, безори терговдан қочиб, яширинган. Ҳозирда, Тошкент шаҳар ИИББ томонидан Ў.Х.га нисбатан қидирув эълон қилинди.\n“Агарда сиз расмдаги Ў.Х.ни қаердалигини билсангиз ёки у ҳақида бирор маълумотга эга бўлсангиз, 71-281-92-54, 71-281-94-37, 97-449-02-11, 98-337-72-22 ёки 102 рақамлари орқали хабар беришингизни сўраймиз. Махфийлик кафолатланади”, - дейилади хабарда.


16:50 07.10.2016 (Янгиланган 16:51 07.10.2016) Ҳавола олиш\nРоссия президенти туғилган кунини яқинлари ва дўстлари даврасида нишонлайди\nТОШКЕНТ, 7 окт — Sputnik. Ўзбекистон, Қозоғистон, Қирғизистон, Озарбайжон ва Тожикистон раҳбарлари Россия президенти Владимир Путинни биринчилардан бўлиб табрикладилар, деб хабар беради РИА Новости.\nБугун Россия раҳбари ўзининг 64 ёшини қарши олмоқда. Песков илгарироқ Путин туғилган кунини қариндошлари, яқинлари ва дўстлари даврасида нишонланишини билдирганди. Бу кунга президент ҳеч қандай оммавий тадбирларни режалаштирмаган.\n"Биринчи навбатда, албатта, МДҲдаги интеграцион жараёндаги ҳамкасблар қўнғироқ қилиб қутлашди — булар Назарбоев, Ўзбекистондан Мирзиёев, Алиев, Атамбаев, Раҳмонлардир. Улар биринчилардан бўлиб табрикладилар", — деди Песков.\nДавлат раҳбарини Ғарбдан кимлар табриклагани ҳақидаги саволга жавоб бераркан Песков бу борада махсус ахборот тайёрланиши ва эълон қилинишини билдирди.\nҚизиқ факт, бир неча йил илгари Владимир Путин Умар Ҳайём (форс файласуфи, Самарқанд ва Бухорода ўқиган ва яшаган) ижодига қизиқишини айтган ва кайфиятни кўтариш учун унинг шеърларини ўқишни маслаҳат берганди.


Ҳар замонга бир замон | Fayzbog.uz\n18.07.2018 / Маъмурият /\nОтам шундай дерди.\nЎйлаб қолсам, бу гапнинг тагида маъно кўп экан.\nЁшлигимизда спортнинг Карате тури билан махфий шуғулланардик, ойига 10 сўмдан бериб. Мураббийни қамоққа олишгач, Карате ҳам тугади. Аммо бугун карате билан шуғулланиб, дунё биринчиликларида ғолиб бўлган болаларни осмонга отишаяпти. Ажаб!\nБир замон келди-ки, видеомагнитофон деган нарсани чет элдан мамлакатимизга олиб келганлар ватан хоинига тенглаштирилди. Уйидан видеомагнитофон чиққан одамлар турли идораларга чақирилиб, тергов қилинди. Бугун видеомагнитофоним бор, ҳатто “ДВД” деган нарсам бор, десанг, одамлар кулади. Ажаб!\nҲамроқул эшоннинг видеомагнитофонидан бир уйга йиғилиб Брюс Лининг киноларини кўрганимиз учун эшоннинг видеомагнитофонини мусодара қилиб, ўзини 15 кеча-кундузга қамашган эди. Мени қандай тушундингиз? Бугун Брюс Лининг ҳамма киноси телефонларда ҳам бор. Ажаб.\nГриша бобо бир нимани яратиб, Раис бобонинг машинасида юрадиган телефонига уланиб, гаплашгани учун қишлоқни райондан келган мелиса босиб, ҳалиги апппаратини мусодара қилиб, ўзини опкетиб, қамаб қўйганди. “Раис бобо, мен Гришаман, ишлар қандай? Мени қандай тушундингиз?” дегани учун олти ой турмада ўтирган эди. Бугун Гриша бобонинг болалари қўлидаги матоҳи воситасида Германиядаги боболари, момолари билан “прамой” гаплашаяпти. Ажаб! “Мени қандай тушундингиз?”\nБугун Самарқанд вилоят божхонаси матбуот хизматининг хабарига кўзим тушиб қолди: “14 июль куни “Самарқанд аэропорт” чегара божхона пости ходимлари томонидан “Санкт-Петербург-Самарқанд” йўналишида учиб келган фуқаро Н.С. божхона назоратидан ўтаётганда, унга тегишли бўлган юклар орасида оқ рангли Хитойда ишлаб чиқарилган 2 (икки) дона учувчисиз учиш аппаратини яширин равишда олиб киришга уринишини фош қилинди.\nБу ҳалиги “Дрон” деган нарса-да. Фош қилинибди. Мени қандай тушундингиз?\nБугун фош қилганлар узоғи билан уч йилдан кейин ўз ишларидан ўзлари кулишларига ишонмайсизми? Мен ишонаман.\nХудди видеомагнитофон, “ДВД”, Брюс Лининг киноси, Карате спортини таъқиқлаган, улар билан ушланган одамларни қамаган “каттакон”лар бугун ўз ишларига “Роса аҳмоқ бўлган эканмиз-да”, деб ўтиришганидай.\nМени қандай тушундингиз?


Қачонгача “қора пиар” билан кун кўради? – Ботир Эргашев Отажоновнинг лицензияси олиниши ҳақида » Новости Узбекистана сегодня: nuz.uz\nНовости Узбекистана → Маданият ва саънат → Қачонгача “қора пиар” билан кун кўради? – Ботир Эргашев Отажоновнинг лицензияси олиниши ҳақида\n18-10-2019 12:38 0 508 Рейтинг1 Чоп этиш\nХабарингиз бор, кеча, 14 октябрь куни таниқли хонанда Жаҳонгир Отажоновга “Ўзбекконцерт” давлат муассасаси томонидан концерт-томоша фаолиятини амалга ошириш ҳуқуқи учун берилган АА-серияли, 7422-сон лицензиянинг амал қилиши тугатилди. Бу эса ижтимоий тармоқларда қизғин баҳс-мунозараларни келтириб чиқармоқда. Кимдир бу тўғри қарор бўлганини айтса, бошқалар Отажоновга мухлислик қилиши учун лицензия шарт эмаслигини ёзмоқда. Ижтимоий тармоқлар, жамоатчилик орасидаги тортишувларда бу мавзу кун тартибида турибди, десак муболаға бўлмайди деб ҳабар берди Қалампир.уз\nКеча Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги директори Комилжон Алламжонов Отажоновни қўллаб-қувватлаб, уни оиласи ва фарзандлари билан яхши кўриб тинглаши, бунинг учун лицензия керак эмаслигини ёзиб чиққанди.\nБаҳс мунозараларга турли соҳа вакиллари ҳам аралашмоқда. Булар орасида Ўзбекистон ёзувчилар уюшмаси аъзоси, шоир Ботир Эргашев ҳам бор. У ўзининг ижтимоий тармоқдаги саҳифаси шундай ёзади:\n“Эл-улус тинимсиз ёлғон гапирадиган инсонни бирдек “ёлғончи” деб атайди. Шу жумладан, кўп гапирадиганларни “маҳмадона”, тинимсиз жанжал қилаверадиганларни эса “жанжалкаш” ёки “урушқоқ” каби бад номлар билан тилга олади. Гапнинг пўсткалласини айтганда ҳар ким феъл-атворига қараб қўшимча “номланаверади”. Азал-азалдан шундай бўлиб келган. Агар шунга ўхшаш номақбул “номлар” жоҳил, золим, худбин кимсаларга нисбатан ишлатилса, хўп-хўп, Худо кўрсатмасин, агар зиёлилар, маданият ходимларига қарата айтилса, тамом. Чунки ҳақиқий зиёли, маданиятли инсонлар бундай иснодни ҳеч қачон кўтара олмайди, бундай кунларни ўзига эп кўрмайди ва бу каби ҳолатлардан ўзини асраб юради, деб ўйлайман.\nКуни кеча, 14 октябрь куни хонанда Жаҳонгир Отажоновнинг лицензияси бекор қилингани тўғрисидаги хабарни ўқиб қолдим. Тўғриси, бундан ажабланмадим. Сабаби кўпчиликка маълум. Ижтимоий тармоқларда фойдаланувчилар иккига бўлиниб, ўзларининг яхши-ёмон фикрларини билдиришмоқда. Шу юртда яшаётган, санъат оламидан, аниқроғи “шоу-бизнес” оламидаги муҳитдан озми-кўпми хабардор инсон сифатида мен ҳам ўз фикрларимни айтгим келди.\nЖаҳонгир Отажонов ҳақида гап кетганда ўқиган, мусиқий илми етарли, ижроси ҳам жойида хонанда кўз ўқингизга келиши шубҳасиз. Бироқ масаланинг бошқа бир жиҳати бор. Эл назарида бўлиш учун, санъат ва маданиятни тарғиб этиш учун ўқиганлик, мусиқий саводхонлик камлик қилади назаримда. Ижтимоий тармоқлар ривожланиб кетган кейинги пайтларда Жаҳонгир ижоддан кўра қай ердаги йўқ ғалваларга кўп аралашиб кетди. Уни ҳамиша қайсидир ҳамкасби билан тинимсиз гап талашгани, ёшларга нисбатан беписанд муносабатда бўлгани, дин уламосига қарата адишасизларча видеомурожаат йўллаб, ўзи тўла-тўкис билмайдиган шаръий масалаларда жиззакилик қилаётигани, тўй ҳашамларда санъаткорга хос бўлмаган ҳаракатлар билан ерга ётволиб, ҳар хил қилиқлар қилиб, маданиятли инсонларнинг ҳақли эътирозига сабаб бўлмоқда. Энг ёмони ўша эътироз билдирганларга эса ўйлаб-нетмай, ҳеч қандай мулоҳаза қилиб кўрмай, нималарнидир исбот қилмоқчи бўлган ёқимсиз ҳолатларини кўпроқ кўряпмиз. Охирги марта у томонидан машина бошқариб кетаётган ҳолда, йўл ҳаракати қоидасини бузиб, телефон орқали “битта мани лецензиямни олингани чо стоит, олларинг, мазза қилларинг, газини бос” каби санъаткордан кўра безориларга хос бўлган тилда йўллаган видеомурожаати меъёрдан ошиб кетди. Биламан, унинг ёнини олаётганлар – ашаддий мухлислари бўлиши мумкин, бироқ бу воқеликка изоҳ ёзаётганлар орасида ном-нишони йўқ, ғаразли кимсалар ҳам борлигига гувоҳ бўляпмиз. Уларнинг изоҳларидан давлат муассаларига нисбатан халқнинг кўнглида негатив фикр уйғотиш, шу орқали юрти бир, миллати, дини бир бўлган инсонларни, айниқса ёшларни бир-бирига “гиж-гижлаш”, маданият деса, бутунлай жаҳолат ботқоғини кўз ўнгига келтириб қўйишга қаратилган фитна-фасодга ўхшаш ҳаракатлар амалга оширалаётганини илғаш қийин эмас. Унинг асил мухлисларига эътирозим йўқ. Аммо ижодкор одам, маданиятли одам бундай бемаъни можаролардан узоқроқ юриши, яхши-яхши қўшиқлар яратиши кераклигини мухлислари ҳам билиши лозим.\nЯқинда ижтимоий тармоқларнинг бирида Беҳзод Ҳаққиев деган ёш бир хонанданинг тўйда хизмат қилаётгани акс этган қисқача видео лавҳаси тарқалди. Унда ўша ёш хонанда пул қистиргани чиққан мухлисларига, “мен бу ерга сизларнинг дийдорингиз учун келдим, пулимни керагича тўй соҳибларидан олдим, илтимос, менга пул қистирманглар”, деб уларни ўта маданият билан ортига қайтарди. Очиғи, қойил қолдим. Бунақасини кўрмагандим. Бўлар экан-ку санъаткор суюкли мухлислари қаршисида ўзини шундай тутса. Бўлар экан-ку санъаткор моддиятдан сал баландроқ турса. Қачонгача санъаткор дегани беш-ўнта ширакайфни ўртасида мазах бўлиб қўшиқ айтади? Қачонга “қора пиар” билан кун кўради?\nМен ижодкор сифатида, айниқса, санъатни яхши тушунадиган инсон сифати Жаҳонгирнинг ўзини бундай тутишларини асло оқлай олмайман. Унинг бу каби қилғилиқлари Ортиқ Отажоновдай буюк инсон бошчилик қилгувчи улуғ сулолага зинҳор ярашмайдиган иш. Уни мен билган қариндош-қондошлари Ортиқ Отажонов, Қўзижон Отажонов, Улуғбек Отажонов ҳаттоки Али Отажонов каби маданият билан, гўзал ҳусни хулқ билан ижод қилишини жуда-жуда истардим”.


Жиру Франция терма жамоасининг Европа чемпионатларидаги юбилей голини урди - Спорт UZ - Скачать музыку бесплатно новинки музыки 2016-2017\nФранция – Руминия ўйинининг 58-дақиқасида Оливье Жиру ҳисобни очди ва терма жамоасининг Европа чемпионатларидаги 50-голини урди. Европа чемпионатларида энг кўп гол урган жамоалар – Германия (65), Голландия (57) ҳисобланади. Амалдаги Европа чемпиони Испания терма жамоаси ҳисобида ҳам 50та гол бор. Франция - Руминия ўйини 2:1 ҳисобида якунланди. - деб хабар бермоқда Stadion.uz нашри.


Қўшма штатлар: Оқ уйдан икки километр узоқликда отишма юз берди (видео) | Qalampir.uz\nҚўшма штатлар: Оқ уйдан икки километр узоқликда отишма юз берди (видео)\nОлам\t23 Июль 12:42 3431\nКеча, 22 июль куни АҚШда мамлакат Президенти қароргоҳи — Оқ уйдан атиги икки километр узоқликда отишма юз берди. Бу ҳақда РИА Новости ёзмоқда.\nҚайд этилишича, мамлакат пойтахти Вашингтоннинг гавжум қисмида юз берган отишмада икки киши жароҳат олган.\n“Иккала жабрланувчи ҳам ҳушида ва нафас олмоқда. Улар маҳаллий шифохоналарга юборилган”, дейилади хабарда. Таъкидланишича, воқеа маҳаллий вақт билан соат 20:00 да 14 ва Риггс кўчаларининг кесишмасида содир бўлган.\nМаълум қилинишича, жиноятчи ҳали қўлган олинмаган. Полиция гумондорни қидирмоқда. У сариқ свитер кийиб олган ва маҳаллий рақам тақилган қора автомобилда қочиб кетган. Воқеа гувоҳларининг ижтимоий тармоқларда ёзишича, ҳодиса вақтида 20-30 га яқин ўқ озовлари эшитилган.\nМаълумот ўрнида, АҚШ Президенти Жо Байден мамлакатни “қуролли зўравонлик” эпидемияси қамраб олганини бир неча бор таъкидлади. Воқеа содир бўлишидан бир кун олдин, 21 июлда у мамлакатда умумий ҳисобда жиноятлар сони камайиб бораётган бўлса-да, ўқотар қуролдан ўлим сони кўпаётганини қайд этганди.\nЭслатиб ўтамиз, жорий йилнинг февраль ойида Оқ уйга Президент Байденнинг олдига қурол билан кирмоқчи бўлган аёл ҳибсга олинганди.\nАҚШ Оқ уй Вашингтон Байден\n22 Сентябрь 15:47 33175\n23 Сентябрь 16:54 20469


Элчихоналар ёпилиши 'Ал-Қоида'нинг қамоқхоналарга ҳужумларига боғлиқми? - BBC News O'zbek\n"Ал-Қоида" ҳужум қилиши мумкин деган хавотир туфайли АҚШ аксар мусулмон мамлакатларидаги 21 элчилик ва консулликларини ёпган. Шунингдек, қатор Оврўпо мамлакатлари Ямандаги ўз элчихоналарини ёпган.\nДипломатик идораларнинг ёпилиши Интерпол ташкилоти дунё бўйлаб хавфсизлик огоҳлантиришини эълон қилган пайтга тўғри келган.\nИнтерпол "Ал-Қоида" тармоғига алоқадор юзлаб жангариларнинг бир неча мамлакатдаги қамоқхоналарга уюштирилган ҳужумлар оқибатида озод қилиб юборилгани ҳамда 3 август куни Афғонистоннинг Жалолобод шаҳрида Ҳиндистоннинг консуллигига худкушлик ҳужуми содир этилгани муносабати билан огоҳлантириш эълон қилган.\nБир кун олдин Жалолободдаги худкушлик ҳужуми оқибатида тўққиз инсон, улардан саккиз нафари болалар ҳалок бўлган эди.\nИкки кун олдин эса АҚШ ўз фуқароларини "террорчилик ҳужумлари" эҳтимоли боис дунё бўйлаб сафарларга чиқишдан тийилишга чақирган эди.\nАмерика расмийларига кўра, ўзларида "Ал-Қоида" ва унинг иттифоқчилари шу ойда Ғарб мамлакатлари манфаатларига ҳужумларни кўпайтириши ҳақида маълумот бор.\nВашингтонда Американинг хавфсизлик, давлат департаменти, мудофаа вазирлиги ва жосуслик хизматларининг энг юқори мансабдаги мулозимлари эҳтимолий таҳдидлар масаласини муҳокама қилиб мажлис ўтказганлар.\nБу мажлисни Президент Обаманинг миллий хавфсизлик бўйича маслаҳатчиси Сюзан Райс бошқарган. Британия, Франция, Олмония ва Ҳолландия ўзларининг Ямандаги элчиликларини якшанба ва душанба кунлари хавфсизлик сабабидан ёпишларини эълон қилганлар.\nЯман расмийлари бутун мамлакат бўйлаб хавфсизлик чораларини кучайтирганларини айтганлар.\nАйниқса, пойтахт Санодаги АҚШ ва Британия элчихоналари атрофида ҳарбийлар кўпайтирилган, қўшимча бир неча текшириш нуқталари ташкил этилган.\nБритания расмийларига кўра, Ямандаги элчихонадаги бир неча ходим Лондонга чақириб олинган.\nБунинг сабаби "Рамазоннинг охирги кунлари ва Ҳайит кунлари" билан боғлиқ хавотирлар мавжуд.\nФранция ва Олмония расмийлари ўзларининг элчиликларини ёпишга Ямандаги беқарорлик вазиятини сабаб қилиб кўрсатганлар.\nИнтерполга кўра, охирги ойда дунёнинг тўққиз мамлакати, хусусан, Ироқ, Ливия ва Покистондаги қамоқхоналарга ҳужумларда "Ал-Қоида" жангарилари иштирок этганлар.\nБунинг оқибатида "юзлаб террорчилар ва бошқа жиноятчилар озодликка чиққанлар", дея огоҳлантирган халқаро полиция идораси.


Диққат!!! Телефон портлаши ёхуд телефонларни қанчалик тўғри қувватлантирамиз? » Sangzor.uz - Инновацион ахборот портали\nSangzor.uz » Ҳаёт тарзи » Диққат!!! Телефон портлаши ёхуд телефонларни қанчалик тўғри қувватлантирамиз?\nМуаллиф User Сана 23-10-2019, 14:58 Фикрлар "0" Кўрилди: 136\nҚозоғистоннинг Бастобе шаҳридан содир бўлган ўн тўрт ёшли Алуа Асет қизи Абзалбекнинг ўлими дунёни ларзага солди ва телефонларнинг фожиали оқибатлари ҳақида огоҳлантирди.\nҚиз телефонини ёстиқ остига қўйиб, мусиқа тинглаб уйқуга ётган. Телефон яқин атрофдаги қувват манбаига уланган. Эрта тонгда батарея портлаб, Алуанинг бошига жиддий жароҳат етказди ва қизнинг ўлимига сабаб бўлди.\nАфсуски, бу биринчи бундай бахтсиз ҳодиса эмас.\nҲиндистонлик бир киши CCТВ-да видео тасвирга тушаётганда, унинг чўнтагидаги телефон портлаб кетди. Унинг оёғи куйиб кетаётганди, аммо хайриятки, у телефонни кўпроқ шикастланишидан олдин чўнтагидан олиб ташлади.\nРоссиянинг "энг чиройли покер ўйинчиси" деб ном олган 26 ёшли Лилия Новикова ўз ванна хонасида катта миқдордаги электр токи уришидан ўлик ҳолда топилди. Воқеа содир бўлганида, у ҳаммомда сочларини фен билан қуритган деб ишонилади. Шунга қарамай, у ўша пайтда уяли телефонидан фойдаланган бўлиши мумкин деган тахминлар ҳам йўқ эмас.\nБундан ташқари, британиялик собиқ аскарнинг таъкидлашича, у Samsung Galaxy S6 смартфонини қайта ёқишга уринаётганда, телефон унинг кафтининг ўзидаёқ ёнишни бошлаган.\nМутахассисларнинг таъкидлашича, аксарият ҳолларда бунда телефон эмас, балки батареялар айбдор. Батареяларда иккита электроднинг бирлашишига тўсқинлик қилувчи ажратгичлар мавжуд.\nАжратгичларда нуқсон бўлса, электродларга тегиб, портлашга олиб келиши мумкин, чунки электродлар батареяда бўлиши керак бўлган энергияни олади. Электродлар беқарор ва иссиқликка сезгир, шунинг учун бошқа кимёвий моддалар билан аралашганда иссиқлик ва босимни оширадиган ва портлашга олиб келадиган газ ҳосил қилади.\nАксарият телефонлар хавфсиз равишда зарядланиши мумкин бўлган литюм-ион батареялардан фойдаланади. Шунинг учун батареянинг портлаши одатда ишлаб чиқариш стандартида юзага келади. Баъзи батареялар ҳаддан ташқари кўп заряд олгандан кейин ҳам портламайди, аммо ҳамма нарсада ҳам чеклов мавжуд.\nБундай ҳодисалар, камдан-кам ҳолларда учрайди, чунки телефонлар бундай фожиани олдини олиш учун ўрнатилган хавфсизлик хусусиятларига эга. Шунга қарамай, телефонни доимий равишда зарядлаш охир-оқибат унинг ишлашига халақит бериши мумкин.\nЭсда тутингки, агар батарея ишдан чиққан ёки шишган ёки доимий равишда ҳаддан ташқари қизиб кетган бўлса, эҳтимол у шикастланган.\nБунинг олдини олиш учун телефон заряд олаётганда телефон қопқоғини олиб ташлаганингизга ишонч ҳосил қилинг. Иссиқликни ушлайдиган, кийим, сумка кабилар бўлган жойда телефонингизни зарядламанг. Намланишдан сақланинг, унга тўғридан-тўғри қуёш нури тушмаслигини назорат қилинг ва нотўғри ёки арзон зарядловчи қурилмалардан фойдаланманг.\nБундан ташқари, телефонингизни иссиқ машинада узоқ вақт қолдирмаслик ёки батарея тешилганидан кейин уни ишлатмаслик керак.\nШундай бўлса-да, сиз ҳали ҳам телефонларни портлаш эҳтимоли борлигини ёдда тутишингиз керак. Ўзингиз учун янги бўлган телефонларни харид қилмаслик тавсия этилади ва янги телефонни олишдан олдин, унинг хусусиятлари ва бошқа мижозларнинг тажрибасини ўрганиш учун тезкор Гоогле қидирувини амалга оширганингизга ишонч ҳосил қилинг.\nКатегория Ҳаёт тарзи Кўрилди 136


«Кўкдумалоқ»дан ишдан ҳайдалган ходим суд орқали ишга тиклангач, бир кун ўтиб яна бўшатилди\nЖамият 16:28 / 11.07.2020 45130\nУнинг онаси 2016 йил декабрь ойида президентга ёзма мурожаат қилиб, оилавий шароитини тушунтиради ва ўғлига иш топиб беришни сўрайди:\n«... Ҳурматли Президент! Мен ёлғиз онаман, 4 нафар фарзандим бор. Сизнинг кўмагингизга муҳтожман! Қийналиб катта бўлган тўнғич фарзандим Дониёр Ўроқовни оиламизни боқиш учун газни қайта ишлаш («Кўкдумалоқ») заводига ишга жойлаштиришга ёрдам беришингизни сўрайман».\nМурожаатдан сўнг кўп ўтмай Дониёр Ўроқов Муборакдаги газни қайта ишловчи «Кўкдумалоқгаз» Ўзбекистон-Швейцария қўшма корхонасига ишга қабул қилинади.\nКорхонанинг ўша вақтдаги директори Зокир Жабборов ёш йигитни илиқ муносабат билан, ёрдамчи ишчи (подсобный рабочий) лавозимига ишга қабул қилиб, жойи келганда ғамхўрлик қилади, жойи келганда кўмак бериб турган.\n«Аввалига ҳеч қандай муаммо йўқ эди. Онамнинг орзуси ушалиб, бор кучим билан меҳнат қилдим. Корхонамизда барчада бўлмаса-да айримлар онгида таниш-билишчилик борлиги баъзан руҳиятимга таъсир қилар, бундай йирик қўшма корхонага «тасодифан» келиб қолганим, бу вақтинча эканини айтадиганлар ҳам бор эди. Бунга эътибор бермай меҳнатимни қилавердим. Аммо 2019 йил июлида раҳбаримиз бошқа ишга ўтиб кетгач, «ортиқча» эканлигим билина бошлади. 2020 йил 2 март куни ишдан ҳайдалдим. Бу мен учун ҳам, онам учун ҳам қаттиқ зарба бўлди», – дейди Дониёр Ўроқов.\nБизга маълум бўлишича, ўтган уч йил давомида Дониёр Ўроқов бирор марта ҳайфсан ёки огоҳлантириш олмаган (таҳририятда бу ҳақда Дониёрнинг онаси билан телефон орқали суҳбатда корхона бошланғич касаба ташкилоти раҳбарининг ўзи маълум қилгани акс этган аудиоёзув бор). Демак, меҳнат қоидаларига риоя қилган. Аммо уни ишдан бўшатиш тўғрисидаги корхона раҳбари буйруғида «сабабсиз ишга келмагани» асос қилиб олинган.\nДониёр Ўроқов мазкур ҳолат юзасидан қатор идораларга мурожаат қилади. Жумладан, унинг мурожаатлари юзасидан Касби туман прокуратураси жавоб хатида Дониёр Ўроқовнинг ишдан бўшатилгани қонуний ва асосли экани маълум қилинади. Қашқадарё вилоят касаба уюшмалари ташкилоти бирлашмаси ҳам унинг «асосли» тарзда ишдан бўшатилганини билдиради.\nШундан сўнг, Д.Ўроқов судга мурожаат қилади. 2020 йил 17 июнь куни Фуқаролик ишлари бўйича Косон туманлараро суди ишни кўриб чиқиб, Дониёр Ўроқовни ишдан бўшатишда қонунчилик талаблари қўпол равишда бузилгани қайд этилади. Суд «Кўкдумалоқгаз» Ўзбекистон-Швейцария қўшма корхонасига Дониёр Ўроқовни иш жойига тиклаш мажбуриятини юклайди.\nДарвоқе, бу орада корхона раҳбари О.Умаров Дониёрнинг онаси билан мулоқотда унинг шаъни ва қадр-қимматини камситувчи сўзлар билан ҳақоратлашга ҳам улгуради. Муборак туман маъмурий судида мазкур ҳолат ҳам тасдиқланиб, корхона раҳбари иқрорлигини ва чин кўнгилдан пушаймонлигини билдиради. Шу сабабдан суд О.Умаровни маъмурий жавобгарликдан озод этиб, огоҳлантириш билан кифояланади.\nАммо энг ғалати ҳолат шундан кейин бошланади. Суд қарори билан ишига қайта тикланган Дониёр Ўроқов бир кун ишлагач, эртаси куни ишдан бўшатилади.\nДониёр Ўроқов 29 июнь куни ишга тиклаш тўғрисидаги суд қарори ва Муборак туман Мажбурий ижро бюроси хати корхонага етиб келгач, 30 июнь куни корхона томонидан чақирилиб, ишга тикланади. 1 июль куни эса корхонага киритилмайди.\nКорхона бошланғич касаба уюшмаси қўмитаси раисининг Д.Ўроқовга маълум қилишича (ушбу суҳбат аудиоёзуви таҳририятда бор), корхонада ходимлар билан ҳар олти ойда қайтадан меҳнат шартномаси тузилади. Д.Ўроқовнинг шартномаси эса 1 июль куни тугайди ва қайта шартнома тузилмайди.\nБошқача айтганда, ўз ҳуқуқини тиклаш учун шунча сарсон-саргардонликлардан сўнг, суд орқали ҳақлигини исботлаган ишчи охир-оқибат икки кун ҳам ишлай олмади. Билагида кучи бор, тинчгина ишлаш мақсадига етишолмаётган, 27 ёшга кириб ҳали уйланишга ҳам қўли калталик қилаётган йигитнинг шаштини синдириш бундан ортиқ бўлмаса керак.\nАмалдаги меҳнат қонунчилиги иш берувчидан кўра кўпроқ ходимнинг манфаатларини ҳимоя қилишга қаратилган. Шунинг учун бўлса керак, айрим иш берувчилар ходимларидан «осон қутулиш»нинг айёрона йўлларидан фойдаланишади. Булардан энг кенг тарқалган «усули» – ходим билан у бажарадиган ишнинг хусусияти ва аҳамиятидан қатъи назар муддатли меҳнат шартномаси тузишдир.\nБироқ Меҳнат кодексининг 76-моддасида иш берувчининг муддатли меҳнат шартномаси тузиш ҳуқуқини чеклашга оид қоидалар назарда тутилган. Унга кўра, муддатли меҳнат шартномалари бажарилажак ишнинг хусусияти, уни бажариш шартлари ёки ходимнинг манфаатларини ҳисобга олган тарзда, номуайян муддатга мўлжалланган меҳнат шартномаларини тузиш мумкин бўлмаган ҳоллардагина тузилиши мумкин.\nИшлайман деган оддий оилада ўсган бир йигитнинг бошдан ўтказганлари мана шулар. Албатта, мазкур ҳолат бўйича мазкур корхонанинг ҳам изоҳини кутиб қоламиз.\nШу билан бирга, унинг бир кун ишлаб корхонадан яна қувилиши қанчалик қонунга мос келиши юзасидан тегишли ташкилотлар ҳам ўз фикрини билдиради, деган умиддамиз.


ЎзА - Uzcard карточкаларидан валюта ечиб олиш имконияти яратилади\n11.03.2019 15:54 Чоп этиш версияси\nUzcard карточкаларидан валюта ечиб олиш имконияти яратилади\nЯқинда Uzcard карточкалари орқали бемалол валюта ечиб олиш имконияти пайдо бўлади.\nАна шундай таҳдидлардан ҳимояланишнинг қандай йўллари бор? Бу борада қандай дастурлар амалга оширилмоқда? Бу ҳақида яқинда ўтказилган Ўзбекистон Республикаси Президенти ҳузуридаги Лойиҳа бошқаруви миллий агентлиги (ЛБМА) ва Мирзо Улуғбек инновацион маркази ташкил этган форумда бир қатор фикр-мулоҳазалар билдирилди. Улар орасидан эътиборимизни тортган тақдимотлардан бири – "ЕОПЦ" маъсулияти чекланган жамият шаклидаги қўшма корхона бош директори Аҳрор Маҳмудовнинг бу борадаги таклиф ва мулоҳазалари бўлди.


24 Янв 2020 1856\nПрезидент Шавкат Мирзиёев халқимизнинг фидокорона меҳнати билан 2019 йил – “Фаол инвестициялар ва ижтимоий ривожланиш йили”да салмоқли натижаларга эришилганини таъкидлади:\n"Барча соҳалардаги ижобий натижалар қаторида, инвестициялар ҳажми ҳам сезиларли даражада ошди.\nАйниқса, тўғридан-тўғри хорижий инвестициялар 4,2 миллиард долларни ташкил этиб, 2018 йилга нисбатан – мана шу рақамга эътиборингизни қаратмоқчиман – 3,1 миллиард долларга ёки 3,7 баробар ўсди.\nИнвестицияларнинг ялпи ички маҳсулотдаги улуши 37 фоизга етди.\nМамлакатимиз илк бор халқаро кредит рейтингини олди ва жаҳон молия бозорида 1 миллиард долларлик облигацияларини муваффақиятли жойлаштирди.\nИқтисодий ҳамкорлик ва ривожланиш ташкилоти томонидан Ўзбекистоннинг кредитга доир таваккалчилик рейтинги охирги 10 йилда биринчи марта яхшиланди.\nСаноат маҳсулоти ишлаб чиқариш ҳажми 6,6 фоизга, экспорт – 28 фоизга кўпайди.\nОлтин-валюта захираларимиз 2019 йил давомида 2,2 миллиард долларга ортиб, 28,6 миллиард долларга етди.\nТадбиркорликни кенг ривожлантириш ва бу соҳа учун янги шароитлар яратишга, барча имкониятларимизни сафарбар этаяпмиз.\n“Ҳар бир оила – тадбиркор” дастури доирасида ўз бизнесини бошлаётган оилаларга 5,9 триллион сўм кредитлар ажратилди.\nЯнги солиқ сиёсати доирасида иш ҳақига солиқ юки 1,5 баробарга камайтирилди. Натижада, расмий секторда ишлаётганлар сони йил давомида 500 мингтага кўпайди.\nҚўшилган қиймат солиғи ставкаси 20 фоиздан 15 фоизга туширилди. Бунинг ҳисобидан ўтган йили солиқ тўловчилар ихтиёрида 2 триллион сўм қолди.\nЖорий йилда бу рақам 11 триллион сўмни ташкил этиши кутилмоқда.\nБир йилда тадбиркорлар ихтиёрида шунча маблағ қолиши, албатта уларга ўз бизнесларини ривожлантириш учун жуда катта қўшимча имкониятлар яратади.\nШунингдек, 86 та давлат фуқароларига визасиз ва 57 та давлат фуқароларига соддалаштирилган виза режими жорий этилиши натижасида ўтган йили юртимизга 6,7 миллион нафар хорижий сайёҳ ташриф буюрди.\nБу 2016 йилга нисбатан 4,7 миллион нафарга ёки 3,3 баробар кўп демакдир.\nМактабгача таълимни ривожлантириш борасида бошлаган ислоҳотларимиз натижасида, ўтган йили 5 минг 722 та давлат, хусусий, оилавий болалар боғчалари ташкил этилди.\nШунинг ҳисобидан фарзандларимизни мактабгача таълим билан қамраб олиш даражаси бир йил давомида 38 фоиздан 52 фоизга кўтарилди.\n2019 йилда мутлақо янгича мазмун ва шаклдаги 4 та Президент мактаби, 3 та ижод мактаби иш бошлади.\nОлий таълимни ривожлантириш учун ўтган йили 19 та янги олий ўқув юрти, жумладан, 9 та нуфузли хорижий университет филиали очилди.\nЕтакчи хорижий университетлар билан ҳамкорликда 141 та қўшма таълим дастури бўйича кадрлар тайёрлаш йўлга қўйилди.\nОлий таълим муассасаларига жами 146 минг 500 нафар ёки 2016 йилга нисбатан 2 баробар кўп талаба ўқишга қабул қилинди.\nСоғлиқни сақлаш соҳасида давлат муассасалари билан бир қаторда, хусусий тиббиёт йўналиши ҳам жадал ривожланмоқда.\nДаволаш фаолияти турлари 50 тадан 126 тага кўпайтирилиб, қатор имтиёзлар берилгани туфайли ўтган йили 634 та хусусий тиббиёт муассасаси ташкил этилди.\n“Обод қишлоқ” ва “Обод маҳалла” дастурлари доирасида 479 та қишлоқ ва овулда, шаҳарлардаги 116 та маҳаллада кенг кўламли қурилиш ва ободонлаштириш ишлари бажарилди.\nБунга 6,1 триллион сўм ёки 2018 йилга нисбатан 1,5 триллион сўм кўп маблағ сарфланди.\nҚишлоқ жойларида 17 минг 100 та, шаҳарларда 17 минг 600 та, жами 34 минг 700 та ёки 2016 йилга нисбатан салкам 3 баробар кўп арзон ва шинам уйлар қурилди.\nКам таъминланган ва уй-жой шароитини яхшилашга муҳтож 5 мингта оилага, шу жумладан, ногиронлиги бўлган аёлларга ипотека кредити асосида арзон уй-жой сотиб олиш учун 116 миллиард сўмдан зиёд бошланғич бадал тўлаб берилди.\nАмалга ошираётган ислоҳотларимиз жаҳон ҳамжамияти томонидан муносиб баҳоланмоқда.\nХусусан, дунёдаги нуфузли нашрлардан бири – “Экономист” журнали Ўзбекистонни 2019 йилда ислоҳотларни энг жадал амалга оширган давлат – “Йил мамлакати” деб эътироф этди.\nБерилган бундай баҳо, барчамизга чексиз ғурур, ифтихор ва куч бағишлайди, янги марраларга руҳлантиради, десам, ўйлайманки сизлар ҳам, бу фикрни қўллаб-қувватлайсизлар".\n6 Июн 2020 2304\n7 Июн 2020 2160\n6 Июн 2020 2051\n5 Июн 2020 1818\n5 Июн 2020 1791\n12 Июн 2020 1589\n12 Июн 2020 1568\n12 Июн 2020 1563\n8 Июн 2020 1127\n6 Июн 2020 923\n8 Июн 2020 879\n5 Июн 2020 763\n15 Июн 2020 755\n14 Июн 2020 723


Ниццадаги теракт қурбонлари сони 84 нафарга етди\n11:06 / 15.07.2016\n14 июль куни кечқурун юк машинаси Франциянинг Ницца шаҳрида Инглиз қирғоқлари бўйида Бастилия ишғол қилинган кун муносабати билан мушакбозликни томоша қилишга тўпланган кишилар устига юк машинаси бостириб бориши орқали содир этилган теракт қурбонлари сони ошди. Франция ИИВ маълумотига кўра, қурбон бўлганлар сони 84 нафарга етди.\nМаълум қилинишича, жароҳатланган ҳолда шифохонага етказилганлардан 18 кишининг аҳволи оғирлигича қолмоқда. Шунингдек, 50 киши "нисбатан енгил даражадаги жароҳатлар" билан шифохонада қолмоқда. Яна 120 киши психологлар ва қутқарув хизматлари ходимларига мурожаат қилган.\nГувоҳларнинг маълумотларига кўра, юк машинаси тўхтамасдан эгри-бугри чизиқ бўйлаб қарийб 2 километргача одамларни босиб борган. Ҳужум қилган шахс одамларга қарата ўқ ҳам узган. У полиция кучлари томонидан йўқ қилинган.\nМаҳаллий Nice Matin нашрининг ёзишича, рулни асли тунислик бўлган 31 ёшли ниццалик бошқарган.\nТеракт туфайли Францияда фавқулодда ҳолат режими уч ойга узайтирилди.


Британиянинг собиқ вазири Wi-Fi ва 4G’дан гаджетларни қувватлантириш учун энергия “сўриб олиш” йўлини кашф қилди » Ўзбекистон янгиликлари – Zamin.uz\n14:12 Тил  Ўзбекча\n03-10-2015 | 22:31\nZAMIN.UZ / Технология / 03 Октиябр 2015 года522\nБританиянинг собиқ вазири Wi-Fi ва 4G’дан гаджетларни қувватлантириш учун энергия “сўриб олиш” йўлини кашф қилди\nБуюк Британиянинг собиқ фан вазири, тадқиқотчи, лорд Пол Дрейсон Freevolt технологиясини илм аҳлига тақдим этди. Айтилишича, ускуна радиочастотали тўлқинлардан қувват олади, шу боис эндиликда телефонларни электр тармоғидан қувватлантиришга эҳтиёж қолдирмайди.Технологиянинг моҳияти шундаки, у симсиз тармоқлар - Wi-Fi, 2G, 3G, 4G ва ҳаттто рақамли телевидениедан тортиб олади. Бунинг учун кўплаб антенналарга эга қабул қилгич қўлланади.“Ҳеч қандай қўшимча инфраструктура талаб қилинмайди, қўшимча энергия узатиш талаб қилинмайди. У айни пайтда қўлланилмаётган энергияни қайта ишлайди”, - деди ихтиро муаллифи.Дрейсоннинг фикрича, бу технология буюмлар интернети ривожланишининг долзарб томонларидан бирига айланади.\nЎқишни тавсия қиламиз Путин: собиқ Иттифоқ давлатларида баҳслар инқилоб билан ҳал қилинмайди\n17:26 / 28-09-2015


Ўзбекистон Республикаси Давлат геология ва минерал ресурслар қўмитаси томонидан ташкил этилган навбатдаги анжуманда шулар хусусида сўз борди.\nҚайд этилганидек, қўмита фаоллари геология-қидирув ишларини бажариш билан чегараланиб қолмасдан, янги конларни аниқлаш, соҳага янги технологияларни жалб этиш, кадрларни тайёрлаш ва қайта тайёрлаш борасида бир қатор тадбирларни амалга оширмоқда.\nМаълумотларга кўра, фойдали қазилмалар захиралари бўйича давлат балансида жами саноатда ўзлаштиришга тайёр 1931 кон ҳисобга олинган бўлиб, шундан 54 фоизи мамлакатимиз мустақиллиги даврида очилган. Натижада республикамиз олтин, уран, мис каби бир қатор фойдали қазилмалар захиралари бўйича дунёнинг кучли ўнталик давлатлари қаторидан жой олди.\nГеология-қидирув ишларини жадаллаштириш ҳисобига мўлжалланган 7 та янги кон ўрнига 26 та кон саноатда ўзлаштиришга тайёрланди. Жумладан, 14 та ер ости сувлари, 5 та олтин, 3 та кварц (шиша хом ашёси), 1 тадан темир рудаси, вольфрам, ёнувчи сланецлар конлари шулар жумласидандир.\nШунингдек, 2018 йилдан эътиборан геология-қидирув жараёнига илғор хорижий тажрибани ўрганиш асосида аэрогеофизик усул ва ускуналарни қўллаш кўзда тутилган. Бу эса истиқболли геологик ресурсларни юқори аниқликда белгилаш имконини беради.\nМазкур рукндаги бошқа мақолалар: « Ўзбекистонда блокчейн тизими қонунчилик асосида ривожлантирилади\tҲафта давомида 20,7 миллион дона қимматли қоғоз сотилди »


Об-ҳаво: ҳафтанинг биринчи куни ёғингарчилик бўлмайди\nРеспублика Гидрометеорология марказининг хабар беришича, 25 январь куни Тошкентда ҳаво ўзгариб туради, кечаси ва эрталаб туман тушиши мумкин, ёғингарчилик бўлмайди. Шарқдан секундига 3-8 метр тезликда шамол эсади. Кечаси 5-7 даража совуқ, кундузи 2-4 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шарқдан секундига 7-12 метр тезликда шамол эсади. Ҳарорат кечаси 5-10 даража совуқ, кундузи 3 даража совуқ-2 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда шамол эсади. Кечаси 3-8 даража совуқ, кундузи 0-5 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда шамол эсади. Кечаси 5-10 даража совуқ, кундузи 0-5 даража илиқ бўлади.\nҚашқадарё ва Сурхондарё вилоятларида ҳаво ўзгариб туради ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда шамол эсади. Кечаси 2-7 даража совуқ, кундузи 3-8 даража илиқ бўлади.\nАндижон, Наманган ва Фарғона вилоятларида ҳаво ўзгариб туради ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда шамол эсади. Кечаси 3-8 даража совуқ, кундузи 0-5 даража илиқ бўлади.\nРеспубликамизнинг тоғли ҳудудларида ҳаво ўзгариб туради ёғингарчилик бўлмайди. Қор кўчиши хавфи бор. Шарқдан секундига 7-12 метр тезликда шамол эсади. Кечаси 7-12, кундузи 0-5 даража совуқ бўлади.


[2020-10-28 04:48:08] Notice: Undefined variable: http_accept_language in /opt/www/vhosts/olympicboxing.uz/httpdocs/index.php on line 64\n Халқаро олимпия қўмитаси Ижроқўми Токио-2020 Олимпиадаси учун бокс бўйича йўлланмалар қай тартибда ўйналишини эълон қилди / Ўзбекистон Бокс Федерацияси\nАйни кунларда Швейцариянинг Лозанна шаҳрида Халқаро Олимпия қўмитаси Ижроия қўмитасининг навбатдаги йиғилиши бўлиб ўтмоқда. Мазкур йиғилишда кўриб чиқилган дастлабки масала келаси йили Токиода бўлиб ўтадиган Олимпия ўйинларида бокс бўйича баҳсларнинг йўлланмалари қай тартибда тақсимланиши бўлди, деб хабар берди МОҚ расмий сайти.\nУнга кўра, Токио-2020 Олимпиадасида бокс баҳслари учун эркаклар ўртасида -52, -57, -63, -69, -75, -81, -91 ва +91 килогармм вазн тоифалари амал қилади. Аёллар ўртасида эса -51, -57, -60, -69 ва – 75 килограмм вазн тоифалари бўйича жанглар олиб борилади. Осиё-Океания минтақаси учун жами 63 та лицензия ажратилиб, улардан 41 таси эркаклар, 22 таси аёллар бокси ўртасида тақсимланади. Олимпия вазн тоифаларида қитъалар учун турли миқдорда йўлланмалар ажратилди. Масалан, бизнинг минтақамизда -52, -57 ва -63 кг килограмм вазн тоифаларига 6 тадан, -69, -75 ва -81 кг вазн тоифаларига 5 тадан, -91 ва +91 кг вазн тоифалари учун 4 тадан ўрин ажратилган. Аёллар тоифасида эса -51 кг вазн учун 6 тадан, қолган категорияларга 4 тадан ўрин берилди.\nОлимпиада учун саралаш турнирлари келаси йилнинг январь-май ойларида ўтказилиши белгиланди. Бу оралиғда 4 та қитъавий ва 1 та жаҳон миқёсида саралаш турнирлари ўтказилади. Ҳозирча саралаш мусобақа мезбонлари эълон қилинмаган. Январь-апрель оралиғида барча қитъалар бўйлаб минтақавий саралаш турнирлари ўтказилса, унда йўлланма ололмаганлар учун 2020 йилнинг май ойида жаҳон миқёсидаги лицензион мусобақа бўлиб ўтади. Эслатиб ўтамиз, Токио Олимпиадасида бокс беллашувлари 25 июль-9 август кунлари бўлиб ўтади.


Қонга беланган остона — Huquq\nHome / Жиноят ва жазо / Қонга беланган остона\n23.05.2019\tЖиноят ва жазо 157\n«Остонаси тиллодан уй сеники ёр-ёр…»\nТўйларда айтиладиган ўланлардаги бу машҳур сатрлар барчага таниш. Бундан 25 йил муқаддам турмуш қурган Равшан ва Муқаддаснинг (исм-фамилиялар ўзгартирилган) тўйида ҳам шу ўланлар янграгани аниқ. Ўшанда айтилган тилакларда ҳам бу хонадон бўсағаси келин учун бахт остонаси бўлсин, деган эзгу ниятлар акс этган бўлса эҳтимол.\nДунёда тирноққа зорлар қанча. Аллоҳ улардан карамини дариғ тутмади: икки қиз, бир ўғил берди. Болаларга чиройли исмлар қўйишди — Зарина, Нигора, Жаҳонгир… Эр-хотин мана шу мунаввар кунларининг қадрига етишмади. Арзимаган баҳоналар билан жанжал устига жанжал чиқаришди. Бир кун жанжалдан сўнг қирқ кунлаб барака қочди. Орада болаларнинг ранги сарғайди, кўзларига мунг чўкди.\nОила қўрғонига кетган дарз кенгайиб, улкан ёриқларга айланди. Бориб-бориб бу қўрғон қулади. 2015 йилда Равшан билан Муқаддас ажрашишди. Салкам бўйи тенги уч фарзанди билан Муқаддас отаси ва жигарлариникида яшаб юрди. Равшан эса Азиза исмли аёлга уйланиб олди.\nКейинги жанжал уй-жой ва мол-мулк устида давом этди. Бу орада собиқ хотинига қўл кўтаргани учун Равшан судланиб, жазо олиб чиқди. Зиддиятлар янада чуқурлашди.\nАжрашганларидан икки йилча вақт ўтиб, Муқаддас фарзандлари билан суд қарори асосида Равшан яшаб турган уйнинг бир қисмига эга чиқди. Бошқа эшиклардан кириб-чиқиб яшай бошлашди. Табиийки, низолар бу билан тугамади. Равшан собиқ хотинини вафот этган деб кўрсатиб, ўртадаги мулк бўлган машинани пуллаб юборди, устига-устак тегишли идоралар орқали қалбаки ҳужжатлар тайёрлаб, яшаб турган уйини жигарларидан бирининг номига расмийлаштириб берди. Бундан хабар топган Муқаддас яна судга югурди…\nРавшан аччиқ устида собиқ оиласини, фарзандларини бутунлай ўз ҳолига ташлаб қўйди. Болалар бобо ва бувиларининг нафақаларига кун кечиришга мажбур бўлишди. Турмуш ташвишлари жуда эрта бошларига тушган Зарина ва Нигора коллежни тугатганларидан сўнг истироҳат боғида ишчи бўлиб ишлай бошлашди.\nЎша куни Равшан уйда ёлғиз эди. Дарвозахонадаги темир-терсаклар орасида куймаланиб юрарди. Пайвандлаш ускунаси орқали эски темирларни бўлаклаётган пайтида дарвозадан собиқ хотини кириб келди. Одатдаги жанжал бошланди.\nДаҳанаки жанг ур-йиқитга айланди. Дарвозани қулфлаб олган Равшан дод-фарёдига қарамасдан Муқаддасни қўлларидан тортиб йиқитиб, судрай бошлади. Ғазабини жиловлай олмаган эркакнинг қўлига узун темир илашди. У шу билан аёлнинг бошига туширди. Дарвозахона қонга беланди…\nАниқлик киритадиган бўлсак, Равшан Қиличов 1974 йилда туғилган. Маълумоти ўрта, фермер хўжалигида ишчи бўлиб ишлаган. Оилали, тўрт нафар фарзанди бор. Муқаддам икки бор жиноят содир этган Равшан биринчи гал 2 йилга озодликдан маҳрум қилиш жазосига ҳукм қилинганди. Кейинроқ ҳукм ўзгартирилиб, у бир йилни панжара ортида ўтказди. Кейинги сафар унга 3 йилу 6 ой озодликдан маҳрум қилиш жазоси тайинланди. Амнистия жонига аро кириб, жазодан озод этилди.\nСобиқ хотинининг қотилига айланган Равшан Қиличовнинг жирканч жинояти тафсилотларига жиноят ишлари бўйича вилоят судида бўлиб ўтган суд мажлисида ойдинлик киритилди. Гарчи Равшан Муқаддасни тортишув натижасида йиқилиб, бошини темирга уриб олиб, жароҳат олди, дея ўз айбини яширишга уринган бўлса-да, манфур жиноят инкор этиб бўлмас далиллар билан ўз исботини топди.\nСуд ҳукми билан Равшан Қиличовга Жиноят кодексининг тегишли моддаси билан 16 йил муддатга озодликдан маҳрум қилиш жазоси тайинланди. Жабрланувчининг вакили, унинг катта қизи Зарина Араббоеванинг фойдасига судланувчидан 5 миллион 200 минг сўм моддий ва 60 миллион сўм маънавий зарар ундириладиган бўлди.\n…Одатда қизлар отага меҳрибон бўлади, дейишади. Бироқ меҳр деган бебаҳо бойлик берилсагина қайтади. Равшаннинг қизлари ҳам бир умр ундан меҳр кўрмай улғайишди.\nСуд мажлисида бир манзарани кўрган иштирокчиларнинг қалблари зир титраган бўлса, ажабмас. Зарина мунатазам равишда уларга азоб бериб келиб, онасининг қотилига айланган отасига оғир жазо берилишини сўради. Отанинг боши эса эгик эди. Муқаддас билан талашилган уй, қонга беланган остона ўтаётгандир балки унинг хаёлидан?!.


Туркияда нега футболчиларнинг либосига фамилияси эмас, исми ёзилади?\nЖами овоз: 2399 та.\nАгар сиз футболнинг ашаддий мухлиси бўлсангиз ва халқаро футбол лигалари ва футбол жамоаларини кузатиб борсангиз, турк халқининг футболга ўзгача муносабатда бўлишини пайқаган бўлсангиз керак. Бошқа спорт турларига қараганда футбол турк халқи қалбида алоҳида ўрин тутади, десак муболаға бўлмайди.\nБироқ, турк халқининг футболга бундай муносабатининг шаклланишига нима сабаб бўлганини ҳеч ўйлаб кўрганмисиз? Мақоламизда нима учун футбол Туркияда энг оммабоп спорт турига айланганлиги ва футбол ҳақидаги бир қатор фактларга тўхталамиз.\nМамлакатдаги 1-рақамли спорт тури\nТуркия Республика деб эълон қилинганининг дастлабки кунларидан бошлаб Турк ҳукумати ҳамиша оммабоп спорт тури бўлганлиги сабабли футболга катта сармоя йўналтиришга қарор қилди. Инвестициялар ҳеч ҳам тўхтамади, бу эса футболнинг Туркияда катта саноатга айланишига олиб келди. Туркия ҳукумати ва кўплаб инвесторларнинг доимий ёрдами мамлакатда футбол индустриясининг устуворлигини таъминлади.\nТурк телевидениеси ва матбуотининг футболга алоҳида эътибор қаратиши минглаб инсонларнинг футбол билан ухлаб, футбол билан уйғониши, уни севиб томоша қилиши ва футбол билан шуғлланиши охир-оқибатда эса турк футболининг дунёда танилиши учун етарли бўлди. Спортга бўлган катта эътибор ва мухлисларнинг доимий қўллаб-қувватлаши Турк футбол клублари ва терма жамоаларининг Европа ва Жаҳон чемпионатларида муваффақиятли иштирок этишига олиб келди.\n“Буюк учлик” атамаси Туркиянинг энг эски спорт клубларидан учтаси — “Бешиктош”, “Фенербаҳче” ва “Галатасарой”ни ифодалаш учун ишлатилади. Учала жамоа ҳам Истанбулда ташкил этилган бўлиб, улар бир-бири билан ўзаро доимий рақобатдадирлар. Чемпионатдаги асосий ўрин ва совринлар ҳам айнан мана шу 3 жамоа ўртасида тақсимланади. Улар иштирокидаги ўйинлар турк футбол дунёсида катта қизиқиш билан кузатилади.\nТуркияда минтақавий рақобат жуда муҳим, чунки Туркия одатда кучли минтақавий ўзига хосликларга эга бўлган давлатдир. Футбол одамлар учун мамлакат бўйлаб саёҳат қилиш, футбол клублари билан танишиш ва ўз ватанпарварликларини намойиш қилиш усулидир. Бу эса футболни ўз навбатида одамларни бирлаштирадиган спорт турига айлантиради.\nТурк футболи ҳақида қизиқарли фактлар\nАввал айтиб ўтганимиздек, Туркия терма жамоаси Европа Чемпионатларида асосан муваффақиятли иштирок этган. Жамоа 2008 йилда ярим финалга қадар етиб бориб, чорак финалда Хорватия устидан пенальтилар сериясида 3:1 ҳисобида ғалаба қозонган.\nАгар туркча исмлар билан таниш бўлсангиз, туркиялик футболчиларнинг формаларида фамилиялари ёзилмаганини, бунинг ўрнига уларнинг исмларининг ёзилганини кўришингиз мумкин. Бунинг сабаби эса Туркияда футбол фамилиялардан кўра қадимийроқ эканлигидадир.\nАввал “Фенербаҳче”да сўнгра эса, “Галатасарой”да ўйнаган футболчилар сони 21 нафар. Энг қизиғи эса, аввалига “Галатасарой”, сўнг “Фенербаҳче”да тўп сурган футболчилар сони ҳам шунча.\nТуркия кубогини энг кўп қўлга киритган жамоа «Галатасарой»дир. “Сариқ қизиллар” 15 марта кубокни қўлга киритишга муваффақ бўлишган\nКиритилди: 11:08 24.01.2022. Ўқилди: 3084 марта. Фикрлар сони: 2 та.


Онлайн семинар 20.06.2020 13:31\nПартия ОТМга қабул квоталарини бекор қилиш ташаббусини илгари сурган эди\nБугунги пандемия шароитида олий таълим муассасаларига ҳужжат топшириш онлайн шаклда амалга оширилмоқда. Имтиҳонлар эса карантин қоидаларига риоя қилинган ҳолда ташкил этилиши лозимлиги белгиланди. Шу билан бирга, бир вақтнинг ўзида ҳужжат топшириш мумкин бўлган олий таълим муассасалари сони учтадан бештага етказилди.\n«Адолат» СДП, Олий ва ўрта махсус таълим вазирлиги ҳамда Вазирлар Маҳкамаси ҳузуридаги Давлат тест маркази ҳамкорлигида «Олий таълим тизимида олиб борилаётган ислоҳотлар ҳамда 2020-2021 ўқув йилидаги қабул жараёнларидаги ўзгаришлар» мавзусида ташкил этилган онлайн семинарда шулар ҳақида сўз юритилди.\nСеминарда бугунги кунда олий таълим тизимида амалга оширилаётган ислоҳотлар ҳамда 2020-2021 ўқув йили учун бўладиган қабул жараёни ва унда амалга оширилиши керак бўлган ишлар таҳлил қилинди.\n– Партиямиз 2019 йилдаги сайловлар жараёнида халқимизнинг таклиф ва мулоҳазалари асосида олий таълим тизимида амалга оширилиши лозим бўлган бир қатор ташаббусларни илгари сурган эди, – деди Ўзбекистон «Адолат» СДП сиёсий кенгаши раиси ўринбосари Абдукамол Раҳмонов. – Орадан қисқа вақт ўтган бўлишига қарамасдан бу ташаббусларнинг кўпи ҳукумат ва давлат раҳбари томонидан қабул қилинган қарорлар орқали амалиётга жорий қилинмоқда. Жумладан, партия ОТМга қабул квоталарини бекор қилиш ташаббусини илгари сурган эди. Шу билан бирга кириш имтиҳонларини бекор қилиш масаласи ҳам дастурдан ўрин олган. Жорий йилда имтиҳонлар сони бештадан иккитага туширилгани бу борадаги катта қадамлардан бўлди.\nҲозирги пандемия шароити туфайли барча олий таълим муассасалари қисқа фурсатларда замонавий ахборот технологиялари билан таъминланиб онлайн таълим олиш тизими жорий этилди. Бу эса мамлакатимизда замонавий онлайн таълим тизимини амалга оширишда олиб борилаётган ислоҳотлар самарасини янги босқичга олиб чиқди. Шунингдек, ўтган қисқа вақт давомида дунёнинг етакчи университетлари филиалларини юртимизда очиш борасида ҳуқуқий база яратилди. Бунинг натижасида бўлажак кадрларда танлов имкониятлари кенгайди.\nБугунги пандемия даврида бу каби онлайн семинарлар сонини кўпайтириб олий таълим тизимида амалга оширилаётган ҳар бир ислоҳотнинг туб моҳиятини ёшларга етказиш орқали яна ҳам кўпроқ самара ва натижага эришиш мумкинлиги таъкидланди.\nЭкспертларнинг якуний хулосалари тингланиб, шу йўналишдаги онлайн семинарларни қисқа вақт ичида барча ҳудудий кенгашлар томонидан ҳам ташкил этиш белгилаб олинди.


Саудиядаги қочоқлар лагерида 12 ой яшагач, 370га яқин ироқлик ўз уйларига қайтди.\n04 март 2021, Тошкент вақти: 02:53\n“Рафа” қочоқлар лагерининг бошқарувчиси, полковник Муҳаммад бин Самран ал Ўтининг маълум қилишича, қочоқлар кеча кечқурун автобусга ўтириб,ҳарбийлар ҳамроҳлигида Қувайт томон йўл олган.\nУ ердан уларнинг Ироқнинг жанубий ҳудудига ўтиши кутилмоқда.\nАл-Ўтининг хабар қилишича, бу саккизинчи бор қочоқларнинг ўз ҳоҳиши билан ватанига қайтишларидир. Айни дамда Рафадаги лагерда 3,200нафар ироқлик қолган.


Андижоннинг “намозшомгул” суди\n18 апрел 2021, Тошкент вақти: 20:14\nТурғунбек 8 июнь куни соат 16 ларга яқин Андижон вилояти жиноят ишлари суди биноси олдида асосан аёллар ва қариялардан иборат қарийб 200 киши норозилик чиқиши уюштирди. Улар суд жараёнларининг белгиланган вақтда ўтказилмаслигидан норозилик билдирдилар.\nАкция иштирокчиларининг сўзларига қараганда, шу куни судда 11 та иш кўрилиши керак эди. Суд маъмурияти белгилаган вақтда бу ерга жуда кўп киши тўпланган. Бироқ белгиланган вақтдан 5-6 соат ўтса ҳам бирорта суд жараёни бошланмаган. Кишилар бино ичида жой йўқлигидан ташқарида жазирама иссиқда кутиб туришга мажбур бўлган. Бундан олдин ҳам кишиларни судга чақириб, турли баҳоналар билан суд жараёнини ўтказмаслик ҳолатлари бўлган. Кишилар бундай оворагарчиликдан жуда қийналган.\nАкция иштирокчилари “Президент қарорларини бажар”, “Фермердан қўлингни торт” каби плакатларни кўтариб, суд биноси ичкарисига қараб юрди. Бироқ бу ерга етиб келган милиция қўшимча кучлари бинога кирадиган эшикларни беркитиб олишга улгурди. Шунга қарамай, норози фуқаролар вилоят суди раисининг ўз ҳузурларига чиқишини талаб қила бошлади. Вилоят суди раиси Нуриддин Тўхлиев эса бинонинг қўшимча эшигидан чиқиб, хизмат машинасида жўнаб қолди.\nШу куни соат 18 ларга яқинлашганда тадбиркор Низомиддин Мирзааҳмедов иши бўйича суд жараёни бошланди. Гарчи бу суд жараёни очиқ бўлиши эълон қилинган бўлса-да, паспорти бўлмаган шахслар унга киритилмади.\nФарғонадаги “Ўтюраклар” клуби раҳбари Мўътабар Тожибоеванинг билдиришича, Мирзааҳмедовлар оиласи клубга ариза билан мурожаат қилиб, ўзларининг конституциявий ҳуқуқларини ҳимоя қилишда амалий ёрдам сўраган. Шунинг учун у Фарғона вилоятидан эрталаб соат ўнда Андижонга етиб келган. Бу ерда қариялар, ногиронлар, болалар, аёлларнинг суд жараёни бошланишини жазирма иссиқда ташқарида кутиб турганига гувоҳ бўлган. Суддаги бу аҳвол халқ орасида бу суднинг “намозшомгул” номи билан машҳур бўлишига олиб келган.\nАдвокат Равшан Ҳожимовнинг таъкидлашича, соатлаб суд бошланишини кутиб ўтирган фуқароларни бу ерда ҳар доим учратиш мумкин. Қиш изғиринида, ёз жазирамасида кишилар суд бошланишини очиқ ҳавода кутиб туради. Жараёнга қатнашувчилар учун бу ерда ҳеч қандай шароит яратилмаган. Бу эса суд маъмуриятининг халқни менсимаслигидан дарак беради.


Украинадаги уруш Ғарб ва Россиянинг мусобақасига айланади – Байден | Qalampir.uz\nУкраинадаги уруш Ғарб ва Россиянинг мусобақасига айланади – Байден\nОлам\t22 Июнь 09:39 7141\nУкраина атрофидаги вазият Россия ва Ғарб ўртасидаги чидамлилик рақобатига айланади. АҚШ ва Европа Москвага қарши санкциялар қўллаш билан боғлиқ харажатларни кўтаришга тайёр туриши керак. АҚШ президенти Жо Байден кеча, 21 июнь куни Оқ уйда журналистларга берган интервьюсида шундай фикр билдирди.\n“Менинг фикримча, маълум нуқтада бу руслар нимага дош бера олиши ва Европа нимага дош беришга тайёр бўлиши нуқтаи назаридан ўзига хос кутиш ўйинига айланади”, дейди АҚШ маъмурияти раҳбари.\nУ Буюк Британия Бош вазири Борис Жонсоннинг “бутун дунёда Украина (мавзуси – таҳр.) чарчоқлари намоён бўла бошлаганини” ҳақидаги сўзларига изоҳ берган.\n“Менимча, биз (коллектив Ғарб) [айтиб ўтилган харажатларни] кўтаришимиз керак. Биз бу ҳақда Испанияда гаплашамиз [ой охирида бўладиган НАТО саммитида]”, деган Байден.\nАмерика раҳбари бир вақтнинг ўзида у Россияга қарши ҳаракат қилаётган Ғарб иттифоқи аллақачон бўлиниб кетганидан қўрқмаслигини таъкидлади.\n“Йўқ, мен [бундан] қўрқмайман”, дейди Оқ уй эгаси ушбу мавзу бўйича тўғридан-тўғри саволга.\nЕвропа давлатлари, АҚШ, Канада Россия учун ўз ҳаво ҳудудини ёпди. Бу санкцияларга нейтрал давлат ҳисобланган Швейцария ҳам қўшилди.\n25 Июнь 20:56 78141\n25 Июнь 17:22 67781\n24 Июнь 20:56 55073\n24 Июнь 17:29 42418\n24 Июнь 10:46 31788


Ажиб дунё | QISHLOQ HAYOTI | Страница 2\nЗараутсой асрлар қаъридан достон сўзлагай\nОктябрь 26, 2017 Marks Yusupov\tАжиб дунё\nСурхондарё вилояти Зараутсой ёдгорлиги мамлакатимизнинг энг қадимги тарихий ва санъат ёдгорлиги деб тан олинган. Иккинчи жаҳон уруши йилларида ташкил этилган дастлабки экспедициялар натижаларига кўра, Зараутсой қоя ва ўнгирларидан 264 та сурат топилган. Орадан 60 йил вақт ўтиб, аниқроғи, 2001 йилда ёдгорликда бор-йўғи 40 тадан зиёд қоя сурати қолганлиги аниқланди. Уларнинг кўпчилиги иқлим ўзгариши натижасида, яъни ёмғир, шамол, чанг ва бошқа\nЎТТИЗ МЕТРЛИК ЛОЛА\nАпрель 6, 2017 Marks Yusupov\tАжиб дунё\nЎттиз метрлик лола ҳақида эшитганмисиз? Балки уни кўрган ҳамдирсиз. Унинг асл ватани Шимолий Америка. У 250 йиллик умри давомида тинмай кўкка бўй чўзади. Шу йиллар давомида танасининг диаметри 2 метрга етади. Улкан дарахтга айланади. Ушбу улкан дарахт худди лола каби гуллайди. Шунинг учун ҳам уни “лола дарахти” атамаси билан фанга киритишган. Тўрт фаслда ҳам ўз жозибасини йўқотмайдиган ушбу ноёб тур\nТошкент вилояти Юртимизда табиатни асраш, унга етказилаётган салбий таъсирларни камайтириш, ноёб ўсимлик ва ҳайвонот турларини муҳофаза қилиш бўйича кенг кўламли ишлар амалга оширилмоқда. Буни Угом-Чотқол давлат миллий табиат боғи мисолида ҳам кўриш мумкин. Хушманзара табиати билан бошқа қўриқхоналардан асло қолишмайдиган мазкур боғ жонкуяр ходимларнинг самарали меҳнатлари эвазига кундан-кунга чирой очмоқда. Боғнинг ўзига хос иқлими, тоғлари, адирлик ва ўрмонзорлари, музликлари, катта-кичик\nБУРГУТТЕПА ҚАЗИШМАЛАРИНИНГ СИРИ\nСурхондарё вилояти Шеробод тумани Зарабоғ қишлоғи атрофида олиб борилган археологик тадқиқотларда Ўзбекистон-Чехия экспедицияси томонидан “Бургуттепа” ёдгорлиги кашф этилди. Сўнгги бронза даврига оид ушбу ёдгорлик Ўзбекистон, қолаверса, Марказий Осиё халқлари тарихидаги жумбоқларга ечим топиш имконини беради. Маълумки, қадимги Шарқ дунёсида Месопотамияда биринчи цивилизация инқирозга юз тутгач, Хараппа (қадимги Ҳиндистон)да ҳам биринчи цивилизация ва Амударё бўйларида Окс цивилизацияси тарих саҳнасидан чиқиб кетади.\nЯнварь 27, 2017 Marks Yusupov\tАжиб дунё\nШундайлар бўладики, ноёб иқтидори, фидокорона меҳнати, ижодий жўшқинлиги, бетакрор маҳорати билан самимий ҳайрат, ҳавас, ҳурмату эътибор қозонади, қалбларнинг энг тўридан ўрин эгаллайди, ўтиб кетганидан кейин ҳам доимо эъзозу эҳтиром билан тилга олинади. Уни яқиндан билганлар ҳам ёки лоақал бир мартагина суҳбатидан баҳраманд бўлганлар ҳам чексиз иззат-икром билан эслайди, ўзига хос хислат-фазилатлари ҳақида мароқ билан беғубор ҳикоялар сўзлайди. Халқимизнинг севимли санъаткори,\nМустаҳкам ҳуқуқий асос бу мақсадимиз учун хизмат қилади. Юртимизда қўриқхоналар ва миллий боғлар қонунчилигимиз нормаларига асосан муҳофаза этиладиган табиий ҳудудлар тоифасига киради. Мазкур табиий ҳудудлар экологик тизим, биологик, ландшафт хилма-хиллигини таъминлаш ва экологик мувозанатни сақлашда катта аҳамиятга эга. Мамлакатимизнинг муҳофаза этиладиган ҳудудларидаги наботот ва ҳайвонот оламининг кўплаб турлари, қатор табиат ёдгорликлари дунёнинг бошқа жойларида учрамайди. Ушбу табиат бойликларини асраш ва\nҲИНДИСТОН ТОВУСИДАН АФРИКА ТУЯҚУШИГАЧА…\nИюнь 16, 2016 Nodir Temirov\tАжиб дунё\nҚўшкўпир тумани Янгилик қишлоғидаги Иброҳим Жуманиёзов мана бир неча йилдирки, ноёб қушлар парвариши билан шуғулланиб келмоқда. Тадбиркор “Ибрат-Рўзмат” оилавий корхонасини ташкил этган. Унинг ишлари нафақат воҳа аҳли, балки юртимиз табиати шайдолари, ўсимлик ва ҳайвонот дунёси ихлосмандларида ҳам катта қизиқиш уйғотмоқда. Эътиборли томони шундаки, бу оиланинг мўъжазгина “ҳайвонот боғи”да асл ватани Жанубий Африка бўлган туяқушдан тортиб, ўзида табиатнинг бор ранги ва\nБАҲОР ҚУШЛАР БИЛАН ГЎЗАЛ\nАпрель 15, 2016 Nodir Temirov\tАжиб дунё\nТошкент давлат аграр университетида Ўзбекистон Республикаси Табиатни муҳофаза қилиш давлат қўмитаси томонидан “Баҳорни қушлар билан кутиб олиш” акцияси ташкил этилди. Талабалар иштирокида ўтказилган ушбу тадбир экотизимдаги ёввойи қушларни асраб-авайлаш, йўқолиб кетишининг олдини олиш, камайиб бораётган турларини кўпайтиришни мақсад қилгани билан аҳамиятлидир. Акция доирасида талабалар қушлар учун уялар ясаб, университет ҳудудидаги дарахтларга ўрнатишди. – Ҳозирги кунда республикамизда 464 тур ёввойи қушлар


Инсоф билан айтадиган бўлсак, ихтилоф билан ихтилофнинг фарқи бор. Одамлар орасида ихтилоф бўлиш турган гап. Жумладан, дийний матнларни англашда ҳам ихтилоф бор ва бу табиий ҳолат.\nАммо табиий ихтилофлар яхши ният ила уриниш оқибатида келиб чиқади ва яхшилик билан тугайди. Бунга саҳобаларнинг, олим тобеъийнларнинг, жумладан, барча мусулмонларнинг эҳтиромига ва эҳътирофига сазовор бўлган тўрт фиқҳий мазҳабларнинг ихтилофи ёрқин мисолдир. Уларнинг ихтилофи ҳақийқат излаган мужтаҳидларнинг ҳақ йўлдаги ижтиҳоди ўлароқ уммат учун раҳматдир.\nАммо биз ихтилофчи деб атаётган кимсалар, ихтилофни ўзларига касб қилиб олган шахслардир. Уларнинг умматнинг ичидан ихтилоф чиқаришдан бошқа ташвишлари ҳам, ишлари ҳам йўқ. Мужтаҳидлик даражасининг яқинига ҳам борганлари йўқ. Лекин даъволари оламни тутади. Ўзларидан бошқа барча мусулмонларни хатокорликда, залолатда, Қуръон ва Суннатни тарк қилишда айблайдилар.\nАммо уларнинг ихтилофчиликдан бошқа кўзга яққол ташланиб турадиган белгилари бемазҳабликдир. Гарчи уларнинг ўзлари кўпчиликнинг орасида, танг ҳолда қолганларида, биз мазҳабни тан оламиз десалар ҳам, аслида фаолиятлари бемазҳабликка асослангандир.\nУлар Ислом уммати қадимдан ақийда ва фиқҳ масалаларида эргашиб келаётган мазҳабларни инкор қилиш билан бирга ўзлари янги мазҳаб пайдо қилишга ўтганлар.\nАлбатта, улар таг-туги билан янги мазҳаб тузиш имконига эга эмаслар. Бор мазҳабдан кўп нарсани ўрганганлар, зотан бусиз динимизни ўрганиш ҳам мушкил. Мисол учун, мазкур бемазҳаблар намозни ва бошқа барча ибодатларни мусулмонлар орасида қадимдан тақалган фиқҳий мазҳаблардан бошқача тарзда тақдим қила олмайдилар. Балки ўзлари ҳам ушбу мазҳаблар асосида таълим олган бўладилар. Аммо кейинчалик, бемазҳаблик дардига чалинганларидан кейин, бир-икки масалани рўкач қилиб, мазҳаб деган нарса Расулуллоҳнинг даврларида йўқ эди, биз мазҳаб эгаларининг айтганига эмас, Аллоҳ ва Расулнинг айтганига амал қилишмиз керак, деган гапни айта бошлайдилар. Бу гапга амал қилишга ўзлари намуна бўлишга уриниб Қуръон ва Суннатдан ўзларича янги ҳукмлар чиқаришга ўтадилар ва хатоларга йўл қўйиб, ихтилофларга сабаб бўладилар. Тўғрироғи, эски бемазҳаблар бу борада хатоларга йўл қўйиб, ихтилофларга сабаб бўлганлар. Ҳозирги бемазҳабларнинг ўзлари озгина гапдан нарсани янгидан айтиш имконига эга эмаслар, эски бемазҳабларнинг гапларини такрорлашдан бошқага ярамайдилар. Қисқа қилиб айтадиган бўлсак, бемазҳаблар мусулмонлар оммасини ҳамма эҳътироф этган улуғ мужтаҳидлар асос солган мазҳабларни тарк этиб, мужтаҳидлик кўчасидан ҳам ўтмаган, қуруқ даъводан бошқа нарсаси йўқларнинг “бемазҳаблик” деган мазҳабига эргашишга мажбурламоқчи бўладилар.\nЭътиборли уламоларнинг таъкидлашларича, бемазҳаблар ўзларининг Қуръони Карим ва Суннатдан шарҳий ҳукмларни чиқаришда ўзларининг қадимги маслакдошлари зоҳирийлик мазҳабининг йўлини тутганлар.\nТурли омилларга кўра динимиздан узоқлашган халқимиз, ўтмишда турли бало-офатларга гирифтор бўлди, динимиздан узоқлашгани сари қолоқликка учради, заифликка юз тутди ва ниҳоят, мустамлака асоратида қолди. Худди шу боисдан худосизлар балосига йўлиқди. Ва охир оқибат халқимизнинг бир қисми худосизликка юз тутди. Даҳрий тузум худди шулар ёрдамида юртимизда динимиздан асар ҳам қолдирмасликка жон-жаҳдлари билан тиришдилар. Ўша худосизлар томонидан масжидлар вайрон қилинди. Ўша худосизлар томонидан Қуръонлар ёқилди. Ўша худосизлар томонидан уламолар ўлдирилди. Ўша худосизлар томонидан инсоният тарихида мисли кўрилмаган ваҳшийликлар қилинди. Уларнинг бирдан-бир мақсади Исломни йўқ қилиш эди.\nХалқ ичида динимизни ушлаб, намозини ўқиб, рўзасини тутиб юрганлар ниҳоятда оз бўлганлиги аччиқ ҳақиқат. Ана ўша оз сонлилар ҳам кўп қийинчиликлар билан намоз ўқишни ва рўза тутишни ўрганишгани ҳам аччиқ ҳақиқат. Улар халқи орасида динимизни ўрганишнинг энг кўп тарқалган услубидан фойдаланиб бир амаллаб намоз ўқиш ва рўза тутишни ўрганишган эдилар. Халқимиз эса ибодатларни фақат Ҳанафий мазҳаби асосида ўрганишар эдилар. Улар мусулмонликни таниганидан бери, унга иймон келтириб, амал қила бошлаганидан бери ибодатлару, шаръий аҳкомларни ана ўша Ҳанафий мазҳаби асосида ўрганиб, амал қилиб келганлар. Асрлар оша турли шароитларга қарамай, мужтаҳид уламоларимиз томонидан Қуръони Карим ва Суннати Набавийядан олиб халқ оммаси учун қулайлаштириб қўйилган фиқҳий масалалар худди Исломнинг негизига ўхшаб қолган эди. Айниқса, қийинчилик пайтларда, худосизлар ҳамласига учраб динимизни ўрганиш қийинлашиб қолган кезларда, мухтасар фиқҳий китоблар ва улар асосида уюштириладиган ихчам дарслар катта фойда берар эди. Ушбу ва шунга ўхшаш бошқа омиллар сабабли халқимиз бошқа мазҳаблардаги ҳукмлар қандоқ эканидан хабарсиз қолди. Улар кўпчилик мусулмон халқлари қатори ислом шариатини Ҳанафий мазҳаби орқали ўрганиб, Ҳанафий мазҳаби бўйича ҳаётига татбиқ қилиб келдилар.\nАқийда масаласида бўлса, жумҳур мусулмонлари, жумладан, тўрт мўътараф фиқҳий мазҳабларга эргашувчи мусулмонлар қатори «Аҳли суннат вал жамоат» мазҳаби ақийдасида мустаҳкам эдилар. Мужтаҳид имомларимиз иттифоқ ила Қуръони Карим ва Суннати Набавийядан чиқарган ақийдавий масалаларга оғишмай эътиқод қилар эдилар. Бундан бошқа нарса бировнинг хаёлига ҳам келган эмас.\nКейинроқ баъзи ёшлар динимизни ўрганишга киришдилар. Улар ўзларига хос шароитда ўсган эдилар. Бошқа замонда, бошқа шароитда ўсганлари учун бошқача фикрлашлари ҳам табиий бир ҳол эди. Улар юртимизга чет эллардан келиб, таҳсил олган баъзи мусулмон ёшлар билан мулоқотда бўлиб, баъзи янги китобларни ўқиб, таъсирландилар. Ўша чет эллик мусулмон ёшлар албатта динимизни пухта биладиган олим эмас, балки, толиби илм бўлиб турли ижтимоий, фиқҳий ва бошқа оқимларга мансуб эдилар. Улар бизнинг юртимиздан орттирган янги дўстларига Ҳанафий фиқҳидан эмас, ўзлари билган ислом таълимотларидан ўзлари мансуб ташкилот ёки гуруҳ нуқтаи назаридан сўзлаб берар эдилар. Улар келтирган китоблар ҳам бизнинг одамлар учун катта янгилик эди. Одатда у китоблар маълум вақт, маълум жамият ва маълум мақсадни кўзлаб ёзилган бўлади. Ҳамма вақт, ҳамма юрт, ҳамма халқ ва ҳамма шароит учун мос келавермайди. Бизда ана ўша нозик жиҳат тушуниб етилмади ёки тушуниб етишга ҳаракат қилинмади.\nИккинчидан, мазкур ҳолатни тушунтиришнинг имкони ҳам йўқ эди. Исломни ўрганиш мутлақо ман қилинган бўлиб, ҳамма нарса яширинча эди. Бундай ҳолатда ким нима қилаётганини билмай қолиш турган гап. Шундай қилиб, халқ орасида янги-янги фикрлар, гап-сўзлар чиқа бошлади. Ўз-ўзидан мазкур янги фикр ва гап-сўзларга раддиялар ҳам юзага чиқди. Бу орада кекса авлод уламолари билан ёшлар ўртасида баъзи бир тушунчалар бўйича келишмовчиликлар зоҳир бўла борди. «Вафот этган мусулмонлар учун хатми Қуръон қилиб савобини бағишласа, бўладими йўқми? Биров келса, ўтирганлар ўрнидан туриб кутиб олганлари дурустми, турмаганларими?» каби гаплардан бошланган тортишувлар аста-секин улғайиб кетди. Орада уруш-жанжаллар, бир-бирини турли йўллар билан айблашлар бошланди. Сен мутаассибсан, сен фалонийсан, деган айбловлар келиб чиқди. Устозлар бош бўлган ихтилофларга шогирдлар эш бўлдилар. Фалончи оқ китоб ўқиб мулла бўлган, пистончи сариқ китоб ўқиб мулла бўлган, деган гаплар тарқалди. Халқимиз орасида жуда оз сонли диний илми бор кишилар ҳам учга бўлиндилар. Биринчи гуруҳ эски услубни маҳкам тутган кишилардан иборат эди. Иккинчи гуруҳ эса, ёш муллаваччалар номи билан аталар эди. Учинчи гуруҳ расмий рухсат асосида фаолият олиб борувчилар деб аталар эдилар. Ҳар учовларининг ҳам ўзига хос хусусиятлари бор эди.\nКейин қайта қуриш йиллари бошланди. Виждон эркинлиги, диний ҳуррият каби масалалар кўтарилди. Аста-секин масжид қуришга, диний таълимга, диний адабиёт чоп қилишга ва бошқа нарсаларга имкон туғилди.\nЧет эллардан мусулмонлар келиши бошланди. Шунингдек, халқимиз ичидан ҳам баъзи кишилар бошқа мусулмон ўлкаларга чиқиб келдилар. Энг муҳими халқимиз оммавий равишда динимизни ўргана бошлади. Аммо у режасиз, тартибсиз ва тайёргарликсиз тарзда амалга ошди. Зотан, бошқа имкон ҳам йўқ эди. Натижада жуда ҳам ғалати бир ҳолат вужудга келди. Толиби илм бор, устоз етишмайди. Ўқувчи бор, китоб етишмайди. Масжид бор, имом етишмайди. Бу эса, ўз навбатида устозлик савиясида бўлмаганларнинг устозлик қилишига, дарслик тариқасида ёзилмаган китобни дарслик қилиб фойдаланишга, имомликка лаёқати йўқларнинг имомлик қилишига олиб келди. Бу ҳолат яхшиликка олиб бормаслиги тезда аён бўлди. Савияси ўзига яраша бўлган «устозлар» савияси ўзига яраша китобларни ўқиб, масала талашишни бошладилар. Ўзлари илмий баҳс юритишни билмаганларидан, шогирдларни ишга солишни маъқул кўрдилар. Шундоқ қилиб арзимаган масалаларда бир оламга татигулик жанжаллар келиб чиқди. Албатта, савияси ўзига яраша бўлган имомлар ҳам жим турмадилар. Улар ҳам четда қолмай, ихтилофларда жонбозлик кўрсатдилар.\nЧет эллардан келган азизлар эса бу баҳсга аралашиб, дард устига чипқон бўлдилар. Албатта ҳаммалари эмас. Инсоф ила айтадиган бўлсак, четдан келган кишилар ичида яхши олимлар ҳам бор бўлиб, ҳамма нарсани яхши англаб етишар, ўта фойдали маслаҳатлар ҳам берар эдилар. Аммо бундайлари оз бўлиб, ишлари тиғизлигидан тезда ўз юртларига қайтиб кетишар эди. Асосан, ўз юртида иш топа олмаган, қулай фурсатдан фойдаланиб, мўмай даромад топишга ҳирс қўйган кишилар, собиқ шўролар давлатида ўқиб, ўз юртига қайтиб кета олмай юрган жаноблар эса, турли-туман жамият ва ташкилотларнинг вакили бўлиб олишган эди. У жанобларнинг кўплари ўз юртларида оми саналсалар ҳам, бизга келиб алломага айланиб қолишган эди. Бир думалаб устозларнинг устозига айланиб қолган бу азизлар келган юртлари, кийган кийимлари ва энг муҳими, диний қарашлари билан ўз атрофларига тўпланган ёшларнинг оғизларини ланг очиб қўйишга ҳаракат қилишар эди. Уларнинг ўзлари меҳмон бўлиб турган юрт мусулмонларининг мазҳаби, урф-одати, тарихи ва бошқа омиллари билан ишлари йўқ эди. Агар дин ҳақида қайғурадиган бўлсалар ҳам ўзлари хизматини қилиб, маошини олиб турган тоифа, гуруҳ, жамият ёки ташкилотни рози қиладиган диний қарашларни олдинга сурар эдилар. Шундоқ тарзда чет элдан келган ўша азизлар ўзлари билан турли-туман ихтилофлари-ю жанжалларини ҳам олиб келдилар. Мазкур ихтилоф ва жанжалларни бизнинг юртимизда тарқатишда, айниқса, уларнинг ўлкамиз бўйича масъул қилиб тайинланган чаласавод вакиллари алоҳида жонбозлик кўрсатдилар.\nБиринчи навбатда кишиларимиз уларга биздагидан фарқли намоз ўқиётганлари, «Фотиҳа» сурасидан сўнг овоз чиқариб, «омийн» дейишлари, рукуъга кетиш ва қайтиш вақтида қўлини кўтаришлари, имомнинг орқасидан пичирлаб бир нарсаларни ўқишлари ҳақида саволлар беришар эди. Шунда ўша устозлар биз Пайғамбаримиз соллаллоҳу алайҳи васалламнинг Суннатларига амал қиламиз, сиз сўраган нарсалар фалон-фалон ҳадисларда келган, афсуски, сизларда Пайғамбар соллаллоҳу алайҳи васалламнинг Суннатларига амал қилинмас экан, сизларда Абу Ҳанифанинг айтганини қилинар экан, деб бошлар эдилар. Кейин Суннат нималигини, унга амал қилиш зарурлигини, Ҳанафий мазҳабнинг «зарарларини» ва ҳоказоларни тушунтиришга ўтардилар. Атрофдагилар учун бу гапларнинг ҳаммаси янгилик, ўта қизиқарли ва жозибали эди. Аста-секин уларга тақлид қилиш бошланди. Бундан кекса намозхонлар албатта, норози бўлдилар. Улар ота-боболари замонидан келаётган намоз ўқиш услубини осонликча тарк қилишлари маҳол эди. Шу билан бирга, улар нега «омийн»ни овоз чиқариб айтмасликларини, рукуъда қўл кўтармасликларини, имомнинг ортидан қироат қилмасликларини ва бошқа шунга ўхшаш нарсалар ҳам айни Пайғамбаримиз соллаллоҳу алайҳи васаллам Суннатлари эканини тушунтириб бера олмасдилар. Улар бунга ўрганмаган эдилар. Натижада фиқҳий мазҳабга амал қилиш бошқа, Қуръон ва Суннатга амал қилиш бошқа бўлиб кўрина бошлади. Ўзаро норозиликлар тортишувларга, тортишувлар уруш-жанжалларга айлана бошлади. Орага адоват тушди, турли душманликлар бўлди. Охир-оқибат ҳозир васфини қилишга ҳам тортиниб турган ҳолатимиз юзага келди.\nАввал айтиб ўтганимиздек, ушбу сатрларни битишдан мақсад айбдорни топиш эмас, бўлиб ўтган ҳодисаларни бирма-бир таҳлил қилиш ҳам эмас. Бирдан бир мақсад мусулмонлар ўртасида ихтилофлар ва келишмовчиликка сабаб бўлаётган нарсаларни қўлдан келганича баён қилиб бериш холос. Аммо бу ҳолат бизга мазкур ноўрин ихтилофлар юзасидан ўз-ўзимизга баъзи саволларни бериб кўришни ман этмайди.\nКелинг, холисона бир ўйлаб кўрайлик. Мусулмонлар ўртасидан чиққан ихтилофлардан ким манфаат кўрди? Ислом душманлари холос. Мусулмонлар-чи, фақатгина зарар кўрдилар.\nБизда мусулмонлар орасида чиққан ихтилофлар янгилик эдими? Йўқ! Бундай ихтилофлар авваллари ҳам чиққан. Ўшанда Ислом умматининг уламолари иттифоқ қилишиб, бу каби ихтилофларнинг олдини олиш учун омма эътироф этган фиқҳий мазҳаблардан бирига эргашмоқ лозим, деган қарорга келган эдилар. Турли ихтилофлардан заҳмат чеккан мусулмон уммати эса, бу қарорни мамнуният ила кутиб олиб, ижмоъи уммат ҳосил бўлган эди. Шундоқ бўлгач, бир хатони яна такрорлаш лозиммиди?\n"Ихтилофлар сабаблар ечимлар" китобидан\nШайх Муҳаммад Содиқ Муҳаммад Юсуф, "Ихтилофлар ҳақида" китобидан\n6 йил аввал 4008 Шайх Муҳаммад Содиқ Муҳаммад Юсуф\n6 йил аввал 3905 Шайх Муҳаммад Содиқ Муҳаммад Юсуф\n6 йил аввал 6862 Шайх Муҳаммад Содиқ Муҳаммад Юсуф\n6 йил аввал 6922 Одилхон қори Юнусхон ўғли\n6 йил аввал 3606 fiqh.uz\n3 йил аввал | 95204\n3 йил аввал | 92123\n3 йил аввал | 50387\n3 йил аввал | 49840\n3 йил аввал | 47370\n3 йил аввал | 46109\n3 йил аввал | 40698\n3 йил аввал | 39019\n6 йил аввал | 6862\n6 йил аввал | 9125\n6 йил аввал | 6845


Ўнлаб имом-хатиб вазифасидан бўшатилди – mulkdor.com\nJanuary 5 2018, 05:01 ДинЖамиятИнсон ҳуқуқлариМақолаларМинтақа\nТожикистонда ўнлаб жомеъ масжидларининг имом-хатиблари мамлакат Дин қўмитаси ҳамда Уламолар кенгаши вакиллари томонидан олинган имтиҳонлардан ўта олмагани учун вазифасидан бўшатилди. Масъуллар имтиҳонда асосий мезон исломий ва дунёвий билим бўлганлигини таъкидлашаётган бўлса-да, баъзи имом-хатиблар ишдан олинганликларининг бошқа сабаблари борлигини айтишмоқда…\nТожикистон Дин қўмитаси масъул ходимининг айтишича, 2017 йил давомида 265 та жума намози ўқиладиган масжид имомларининг диний ва дунёвий билимлари даражасини аниқлаш мақсадида имтиҳонлар ўтказилган.\nЯқин орада беш маҳал намоз ўқиладиган нисбатан кичик масжидларда имомлик қилувчи 3 минг нафар имомлар ҳам имтиҳон топширишлари кутилмоқда.\nТожикистонда масжид имомлари учун синов ва имтиҳонлар 2009 йил мамлакатда “Виждон эркинлиги ва диний ташкилотлар тўғрисида”ги қонун қабул қилинганидан сўнг ҳар йили ўтказилиб келинмоқда. Бу имтиҳонларда имом-хатибларнинг диний билимлари билан бир қаторда дунёқараши ва сиёсий билимлари ҳам текшириб кўрилади.\nИмом-хатиблардан имтиҳон олишга масъул бўлган ташкилотлар ходимларининг таъкидлашларича, барча синовларда асосий мезон исломий ва дунёвий билим савияси бўлган. Аммо баъзи имом-хатиблар имтиҳондан ўта олмаганликлари ва ишдан олинганликларининг сабаби бошқа эканлигини айтишади. Жумладан, исми сир қолиши шарти билан суҳбатлашган диндорнинг айтишича, унинг имом-хатиблик вазифасидан олинишига хорижда диний билим олганлиги сабаб бўлган.\n“Ўрнимга гарчи етарли даражада диний билими бўлмаса ҳам, бошқа бир нафақадаги ўқитувчини тайинлашди”, дейди туманлардан биридаги жомеъ масжидининг собиқ имом-хатиби.\nҚарийб чорак аср масжид имоми бӯлиб келган Панжакент туманидаги жомеъ масжидлардан бирининг имоми Олимназар Файзиевнинг айтишича, комиссия аъзоларининг барча саволларига жавоб беришига қарамай, олий маълумотга эга эмаслиги ва масжидда замонавий таҳоратхона бўлмагани сабабли уни вазифадан бўшатишган.\nАммо Панжакент шаҳар ҳукумати Диний ишлар бўлими бошлиғи Саидбек Шодиевнинг айтишича, Олимназар Файзиев саволларга аниқ жавоб бера олмаган. Билим даражаси паст. Масжидда ободончилик ишлари олиб бормаган. Таҳорат қилиш учун иссиқ сув муҳайё қилмаган. Шу сабабли у имомлик вазифасидан четлатилган.\nМаълумки, Тожикистонда охирги йилларда Ҳожи Мирзо, Эшон Нуриддин Тӯражонзода, Мулло Абдураҳим каби таниқли дин пешволари ҳам турли синовлар натижасида жомеъ масжидлари имомлигидан четлаштирилган эди. Кузатувчиларнинг фикрича, юқорида номлари тилга олинган ва яна кўплаб таниқли дин пешволарининг имомлик вазифаларидан бўшатилишида уларнинг диний ва дунёвий билимлари етарли даражада эмаслиги сабаб бўлиши мумкин эмас.


Дунёдаги бойлик кимнинг қўлида?\nWednesday, 16 July 2014 23:21\nOксфам тайёрлаган сўнгги ҳисобoтга кўра, бойлар ва камбағаллар орасидаги фарқ анча кенгайган. Дунёда 85 одам эгаллик қилаётган бойлик дунёда истиқомат қилаётган 3,5 миллиард қашшоқ одамлар бойлигига тенг экан. Бу дегани дунёнинг тенг ярми аҳолисининг бойлиги 85 одам бойлиги билан тенг демакдир.\nОксфам – дунёнинг 90 дан ортиқ давлатида фаолият юритадиган 17 та ташкилотдан тузилган халқаро бирлашмадир. Бирлашманинг фаолият мақсади дунё бўйича қашшоқлик муаммосини ҳал қилиш ва адолатсизликка қарши кураш ҳисобланади. Оксфамга тегишли барча лойиҳаларнинг якуний мақсади одамларга ўз ҳуқуқ ва имкониятларидан фойдаланиш, ҳаётини йўлга қўйиш, бажарган иши учун етарли миқдорда маош олишига ёрдам беришдир.\nБирлашманинг душанба куни эълон қилинган ҳисоботида дунёдаги энг бой кишиларнинг маблағлари тобора ўсиб бориши глобал иқтисодий тенгсизликка олиб келгани, бу эса ўз навбатида "инсоний тараққиёт"ни хавф остида қолдирганига урғу берилган.\nЎтган йили умумий ҳисобда яна 210 одам 5,4 трилон долларга эга 1426 та миллиардерлар сафига келиб қўшилди.\nҲисобoтда атилишича: “Oдамлар биргалашиб ҳаракат қилиш ўрнига иқтисодий ва сиёсий жиҳатдан бўлиниб олишган. Бу эса, ижтимоий тангликни ошириб, жамиятдаги бўлинишларга олиб келиши мумкин”.\nБундан ташқари, Оксфам маълумотларига кўра, дунёнинг энг бой одамлари 1% ни ташкил қилиб, улар 110 триллион долларга эгадир. Бу эса, ўз ўрнида дунё аҳолисининг умумий кўрсаткичларидан 65 карра юқори бўлиб, сиёсий ва иқтисодий тизимларга жиддий хавф туғдириши мумкин”.\n“Бу даҳшат, XXI асрда ер юзининг ярим аҳолиси, яъни уч ярим милиард одамнинг қўлидаги бойлик бир кичкина гуруҳдан иборат элитага тегишли бойликка тенг холос”, - дейди Оксфамнинг ижро мудири.\nБойларнинг сони ошмоқда: масалан, сўнгги 10 йил ичида Ҳиндистонда миллиардерлар сони олтитадан олтмиш биттaга етди. Уларнинг умумий капитали эса, айни вақтдa 250 миллиaрд долларга тенг.\nҲисобoт Давосдаги иқтисодий форуми бошланиши арафасида эълон қилиниб, халқаро етакчиларни мазкур муаммони ҳал қилишга чақирган.\nБирлашма тақдим қилган ечимлардан бири бу – солиқлардан қочишнинг олдини олиш ва иқтисодий ҳолатдан фойдаланган ҳолда ҳукуматларга босим ўтказиш. Бундан ташқари, бирлашма “компаниялардаги сармоядорлик ошкор бўлиши керак”, ҳамда “ҳукуматлар тушаётган солиқлардан умумий саломатлик, таълим ва фуқароларни ижтимоий ҳимоя” қилиш учун фойдалансинлар дея тавсия беради.\nОксфам вакиллари қўшимча қилиб, аксар қонунлар бойлар фойдаси учун ишламоқда, деб айтди. Оксфамга кўра, 1970 йиллардан бошлаб ўттизта мамлакат ичидан 29 тасида бойлар учун солиқ ставкалари камайиб кетган.\n“Олтита мамлакатда (АҚШ, Буюк Британия, Испания, Бразилия, Ҳиндистон ва Жанубий Африка) ўтказилган тадқиқотлар аксар одамлар қонунлар бойлар фойдасига ишламоқда, деб ҳисоблашини кўрсатди”, дейилади ҳисобoтда.\nМасалан, деярли 80 фоиз испанияликлар ва ҳиндистонликлар ҳамда АҚШ ва Буюк Британия аҳолисининг 60 фоизига кўра, “бойлар мамлакатда керагидан ортиқ таъсирга эга”.


Бола тарбиясига оид кўрсатмалар (20)\nBy Зубайр Исмоил on 10/16/2018 БОЛА ТАРБИЯСИ БОЛА ТАРБИЯСИГА ОИД КЎРСАТМАЛАР МАҚОЛАЛАР\nБолаларнинг ўйнаши: беҳуда ишми ёки кашфиёт?\nЎйиндан фойда борми ёки у шунчаки вақтни беҳуда ўтказишми?\nМактабгача бўлган ёшда ўйин бола энг кўп машғул бўладиган фаолият ҳисобланади. У боланинг аксар уйғоқлик вақтини ташкил қилиб, гоҳида бола ўйинни уйқу ва таомдан ҳам афзал кўради.\nБоланинг ўйнамаслиги унинг ғайриоддий бола эканини англатади. Зеро, ўйин беихтиёр равишда ўзлаштириладиган, бировдан ўрганилмайдиган табиий фаолиятдир.\nЎйиннинг талай фойдалари бор. Бола ўйин сабабли жисмоний маҳорат касб этади, танаси чиниқади. Шунингдек, ўйин боланинг онги ўсишига, янги-янги нарсаларни кашф этишига ёрдам беради, унинг луғат бойлигини оширади ва ўйиннинг бундан бошқа ҳам талай фойдалари бор.\nБолалар ва уларнинг ўйинга муносабати\nБоғчадаги болаларнинг ўйинга бўлган муносабатлари турлича бўлади:\nЎйинга қўшилмайдиган бола:\nУ хонада жим турган ҳолида ўйнаётган болаларни нигоҳи ила кузатиш билан чекланади. Бундай болалар боғчада камчиликни ташкил қилишади.\nЁлғиз ўйнайдиган бола:\nУ ёлғиз ўзи ўйнайди ва ўйинчоғига берилиб, киришиб кетади. Одатда бу хилдаги болалар 2-3 ёшлар орасида кузатилади.\nЎйинни кузатиб ўтирадиган бола:\nУ ўйнаётган болалар билан гаплашиш ва улардан бир нималарни сўраш билан чекланади, лекин ўзи улар билан бирга ўйнамайди.\nЎзаро ҳамкорликдаги ўйин:\nБу тур ўйинлар жамоавий тарзда ўйналади ва уларни бошқариб турадиган бошлиғи бўлади. Бундай ўйинлар одатда бошланғич синф ўқувчилари ўртасида кузатилади.\nБоланинг ўзи билан ўйнаши:\nБу тур ўйинда бола ўйинчоқлари билан худди ҳақиқий одам билан гаплашаётгандек гаплашиб, ўйнаб ўтиради. Бу тур ўйин болаларга қўшилиб ўйнамайдиган болалар учун муқобил вариант саналади.\nБиргаликда ўйналадиган ўйинлар:\nБир қанча болалар муайян бир ўйинга шерик бўлишади, лекин уларни бошқариб турадиган бошлиқ бўлмайди. Бундай ўйинларга бир сафда тизилиб юриш ёки ўйинчоқларни тартиблаш кабиларни мисол қилиш мумкин.\nБундай ўйинлар бола 18 ойлигидан бошланиб, 6 ёшида энг авжига чиқади. «Меҳмон-меҳмон», «куёв ва келин», «ўғри ва миршаб» ва ҳоказолар ана шундай ўйинлар жумласидан. Хаёлий ўйинларнинг кўп фойдалари бор. Жумладан, улар боланинг ақл-идроки, одамлар билан киришимлилиги ва фаоллигини оширади, улар ёрдамида руҳшунос олимлар боланинг руҳий ҳаётини ўрганишлари мумкин бўлади. Шунингдек, бу ўйинлар боланинг не чоғлик ижодкорлик ва ихтирочилик маҳоратига эга эканини кўрсатиб беради. Масалан, бола кострюлкани бошига кийиб, уни каска деб эътиборга олса, бу унинг ижодкорлигига далолат қилади.\nБилиш ва ўрганишга ундовчи ўйинлар:\nБундай ўйинлар боланинг маълумоти ва дунёқарашини ўстиради. Мисол учун, бола автомашина каби бирор янги ўйинчоққа эга бўлса, унинг ичидаги нарсаларни билиш мақсадида уни синдириб кўради. Шунингдек, мураккаб ўйинчоқлар оддий ўйинчоқлардан кўра унинг эътиборини ўзига кўроқ жалб этади.\nЎйиннинг бола учун фойдалари кўп экан. Шундай экан, фарзандингизни ўз ҳолига қўйинг, болалигини яшаб, ундан роҳатлансин. Зеро, кун келиб улғаяди ва ҳаёт ташвишларига шўнғиб кетади.\nAvvalgi maqolaАллоҳ ширкни кечирадими? | Шайх Содиқ Самарқандий\nKeyingi maqola Эри ташлаб кетган аёлга тавсия | Шайх Содиқ Самарқандий